text:
Gaýtadan-doglan Mesihi näme diýmek?
Sorag: Gaýtadan-doglan Mesihi näme diýmek?
Jogap: Gaýtadan-doglan Mesihi diýmek näme diýmek? Mukaddes kitapda bu sowaly jogaplandyrýan nusgawy aýat Ýohanna 3:1-21-dir. Reb Isa Mesih öňdegeliji Fariseý we Sanhedrin agzasy Nikodim bilen gürleşýär. Nikodim gije käbir soraglar bilen Isa Mesihe gelipdi.
Isa Mesih Nikodim bilen gürleşýärkä şeýle diýdi: “Hakykatdan hem, gaýtadan dogulmadyk adam Hudaýyň Şalygyny görüp bilmez.” Nikodim oňa: “Garran adam nädip gaýtadan doglup biler? Ol ýene-de enesiniň gňwresine girip, täzeden doglup bilmez ahyry!” diýdi. Isa şeýle jogap berdi: “Hakykatdan hem, suwdan we Mukaddes Ruhdan dogulmadyk adam Hudaýyň şalygyna girip bilmez. Bedenden doglan bedendir, Mukaddes ruhdan doglan ruhdur. Saňa gaýtadan dogulmalysyň diýýänime geň galma” (Ýohanna 3:3-7).
Gaýtadan-doglan diýen söz sözbe-söz ýagdaý-da “ýokardan doglan” diýmegi aňladýar. Nikodim muňa zerurdy. Ol ýüreginiň özgermegine, ruhy özgerişige mätäçdi. Gaýtadan dogluş, gaýtadan-doglan bolmak, Hudaýyň imanly adama baky ýaşaýyşy guýma hereketidir ( 2 Kor 5:17; Titus 3:5; 1 Pet 1:3; 1 Ýoh 2:29; 3:9; 4:7; 5:1-4, 18). Ýohanna 1:12, 13 hem gaýtadan-doglan bolmak Isa Mesihe iman arkaly “Hudaýyň perzendi bolmagy” aňladýandygyny kast edýär.
Kellämize “Näme üçin gaýtadan doglan bolmak gerek adama?” diýen sorag gelýändir. Efesliler 2:1-de Resul Pawlus şeýle diýýär: “Owal siz ýazyklaryňyz we günäleriňiz sebäpli ölüdiňiz.” Rimlilere bolsa ol “sebäbi hemmeler günä edip Hudaýyň şöhratyndan mahrum boldy” (Rimliler 3:23) diýip ýazýar. Günäliler ruhy taýdan “ölüdir”; haçan-da olar Mesihe iman arkaly ruhy durmuş gazananda Mukaddes kitap muny gaýtadan-dogluşa meňzedýär. Diňe gaýtadan-doglanlaryň günäsi geçiler we diňe olar Hudaý bilen gatnaşygy ýola goýar.
Bu nädip beýle bolýar? Efesliler 2:8-9 diýýär: “Çünki siz iman arkaly Hudaýyň merhemeti bilen halas edildiňiz. BU siziň öz tagallaňyz bilen bolmady, muny size Hudaý peşgeş berdi. Hiç kim ynsan tagallasy bilen halas boldum diýip öwünmesin.” Kimdir biri halas edilen-de ol gaýtadan-doglan bolandyr, ruhy taýdan täzelenendir we ol indi Hudaýyň perzendidir. Haç-da ölmek bilen günäniň muzduny tölän ýeke-täk adam bolan Isa Mesihe iman etmek gaýtadan-doglan diýmekdir. “Şoňa görä-de, kim Isa Mesihe degişli bolsa, ol täze ýaradylyşdyr. Könesi geçip gitdi, indi täzesi geldi!” (2 Korintoslylar 5:17).
Eger-de siz Isa mesihe asla öz halasgäriňiz hökmünde ynanmadyk bolsaňyz , Siziň ýüregiňize seslenjek Mukaddes Ruhy herekete geçirmek barada oýlanyp görermisiňiz? Siz gaýtadan-doglan bolmagyňyz gerek. Siz toba dilegini edermisiňiz we Mesih arkaly täze ýaradylyş bolmak isleýäňizi? “Ol özüni kabul edip, adyna iman edenleriň hemmesine Hudaýyň perzentleri bolmak hukugyny berdi. Olar ne ten, ne ynsan isleginden, ne-de är höwesinden doglupdylar. Olar Hudaý tarapyndan doglan perzentlerdir” (Ýohanna 1:12-13).
Eger-de Isa mesihe halasgäriňiz hökmünde iman etmek we gaýtadan-doglan bolmak isleýän bolsaňyz ine size edip biljek ýönekeýje dilegiňiz. Bu dilegi etmek diýmek siz öz gutulyşyňyz üçin Isa mesihe bil baglaýandygyňyzy Hudaýa ykrar etmekdir. Sözleriň gury özi sizi halas etmez, diňe Isa mesihe bolan iman gutulyşy üpjün eder! “Rebbim, Saňa garşy günä edendigimi we jezany hak edendigimi bilýärin. Emma oňa bolan Imanym arkaly bagyşlanyp bilmegim üçin Isa mesih jezamy özüne aldy. Ýardamyň bilen gutulyşyma bolan ynamymda saňa bil baglaýaryn. Soňsuz merhemetiň we geçirimliligiň-ebedi durmuşy sowgat berendigiň üçin saňa minnetdar! Amen!”
Bu ýerde okanlaryň sebäpli Isa Mesihi öz halasgäriňiz hökmünde kabul etmek kararyna bardyňyzmy?? Eger şeýle bolsa, onda aşakdaky "Men şu gün Mesihi kabul etdim" düwmesine basyň.
Gaýtadan-doglan Mesihi näme diýmek?


c: text/html

text:
Erkeklik jyns mäziiň giperplaziýasy (dokumanyň aşa ösmegi) ýa-da erkeklik jyns mäziniň adenomasy – mäziň peşew çykaryş kanalyny gurşap alýan böleginiň dokumasynyň aşa galyňlaşmagy bilen häsiýetlendirilýän keseldir. Onuň netijesinde bolsa peşew çykaryş ýollarynyň dykylmagy ýüze çykyp, peşew bölünip çykma ýagdaýy bozulýandyr.
Mäziň howply däl täze döremesi esasan 40 ýaşdan ýokary erkek adamlarda duş gelip, ilatyň bu ýaşdaky erkek adamlarynyň 10%-de duş gelýändir, 50-60 ýaş aralygyndaky erkek adamlaryň 40%-mi adenomanyň bejergisine mätäç bolsalar, 70-80 ýaşly adamlaryň 10-dan 8-sinde bu kesel ýüze çykarylýandyr. Ýöne statistiki maglumatlaryň güwä geçmegine görä, erkek adamlaryň 1%-den azragy bu keseliň irki döwründe lukmançylyk edaralaryna ýüz tutýandyrlar. Galanlary bolsa bu keseli gaýragoýulmasyz bejergini talap edýän keselleriň hataryna degişli etmeýärler ýa-da keseliň soňky tapgyrlarynda "paltasy daşa degensoň" – ýüz tutýarlar.
Keseliň döremegine getirýän sebäpler
Keseliň döremegine sebäp bolýan birnäçe faktorlar bolup, olara aşakdakylar degişlidir:
- bedeniň gormonal üýtgemeleri;
- jyns gormonlarynyň derejesiniň üýtgemegi;
- nesil yzarlaýjylyk häsiýetiniň bolmagy (eger adamda mäziň adenomasy bar bolsa, onda onuň oglunda bu keseliň duş gelme töwekgelçiligi 2 esse artýandyr. Erkek doganlarda onuň duş gelme töwekgelçiligi 6 esse ýokarydyr.)
- ýaş ulaldygyça erkeklik mäzinde üýtgemeleriň bolup geçmegi;
- böwrekleriň, peşew haltasynyň, peşew çykaryş kanalynyň sowuklama ýagdaýlary.
Şeýlede keseliň döremegine indiki faktorlar hem täsir edip biler:
- jynsy gatnaşyklaryň kadasyzlygy;
- peşew çykaryş we jynsy agzalaryň şikeslenmegi;
- az hereketlilik (oturymly iş, akyl zähmeti bilen meşgullanmak)
- alkogol içgilerine aşa ýykgyn etmek;
- iýmitlenmäniň bozulmagy;
- ýygy ýüze çykýan iç gatama;
- tertipsiz jynsy gatnaşyklar;
- Antibiotik serişdeleriniň ulanylmagy we bedeniň ýokary allergiki täsirliliginiň netijesinde immunitetiň peselmegi.
Keseliň alamatlary
Keseliň ýüze çykma alamatlary dürlüligi bilen tapawutlansa hem, esasan olar peşew bölüp çykmanyň bozulmagy bilen baglanşyklydyr.
Keseliň esasy alamatlaryna aşakdakylar degişlidir:
- ýygy-ýygydan we kynlyk bilen peşew etme;
- peşew akymynyň gowşamagy;
- arakesmeler bilen peşew etme;
- peşew etmeden öň birnäçe wagt garaşmak;
- peşew haltany doly boşadyp bilmezlik ýagdaýy;
- peşew etmäge bolan islegleri kynlyk bilen saklamak;
- ganly peşew etme;
- ýygy-ýygydan gijelerine peşew etme.
Ýokarda sanalyp geçilen alamatlar diňe adenoma üçin mahsus däldir we olar peşew haltanyň sowuklamagy ýa-da onuň täze döremelerinde, erkeklik jyns mäziň sowuklama kesellerinde hem duş gelip biler.
Diňe bellenilen alamatlaryň birnäçesiniň erkeklik jyns mäziniň ulalmagy bilen utgaşmagy adenomanyň döränligine güwä geçip biler.
Peşew bölüp çykarma kynçylyklary ýaşaýşy kynlaşdyryp, seksual durmuşa hem täsir edýär.
Ukynyň we dynç almanyň hilini bozýar.
Bu ýagdaýlar bolsa bedeniň umumy ýagdaýyna we ruhy saglyga täsirini ýetirip biler.
Keseliň geçiş tapgyrlary
Keseliň geçişi, peşew haltanyň boşadylma derejesine we peşew bölüp çykarma ýagdaýyna baglylykda birnäçe tapgyrdan ybaratdyr:
l tapgyr. Kliniki alamatlaryň ýüze çykmasyndan öňki ýagdaý – köplenç 50-60 ýaşda, peşew-jyns ýollarynyň geçirilen ýokançlyklaryndan soň ýüze çykýar. Bu tapgyr peşew çykmasynyň ujypsyz bozulmalary, ýamyzda, garnyň aşagynda ýakymsyz duýgularyň döremegi bilen häsiýetlendirilýär.
ll tapgyr – peşew bölüp çykmanyň bozulmalarynyň ýüze çykmagy – peşew etmäniň ilki agşamlaryna, soň bolsa gündizlerine ýygylygy artýar.
Peşew etmege döreýän isleg, peşew haltanyň sowuklamalaryna mahsus bolan agyrylar we peşewiň bulanyklygy bilen utgaşmasa-da, onuň ýüze çykma derejesi juda aýdyň bilinýär.
Peşew etmä döreýän isleg ony saklap bilmezlik ýagdaýyna getirýär. Peşew çykyş ulgama düşýän ýokançlyklar bu alamatlary has hem beterleşdirip biler. Ukudan turlandan soň, uzak oturlandan soň, peşew haltanyň aşa dolan ýagdaýyndan soň peşew etmäniň kynlaşmagy bolup biler. Peşew etmäniň başynda peşew akymynyň gowşamagy, gije ýygy peşew etmeler ýüze çykýar.
Bu tapgyrda näsagyň umumy ýagdaýy üýtgemeýär. Ýöne gijeki ýygy peşew etmeler näsagda nerw dartgynlylygyny, gaharjaňlygy döredip biler.
lll tapgyr – peşew etmeden soň peşew haltada peşewiň galmagy bilen häsiýetlendirilip, onuň mukdary barha artýar. Peşew haltanyň doly boşamazlygy peşew akarlaryň we böwregiň içki bölümleriniň giňemegine getirip, bu ýagdaý böwregiň kadaly işlemegini bozýandyr. Keseliň alamatlary ýuwaş-ýuwaşdan ýüze çykyp, näsag peşew haltada galýan peşewiň mukdarynyň köpelmegini duýman öz ýagdaýyna öwrenişýär. Bu ýagdaý peşew haltanyň diwarlarynyň duýujylygynyň ýitmegi bilen hem düşündirilýär. Kem-kemden peşew halta süýnüp, ol peşewiň 2 litre çenli mukdaryny saklap bilýändir. Peşewiň köp ýygnanmagy zerarly ýüze çykýan uly basyşy peşew haltanyň büzüji myşsasynyň saklap bilmeýänligi sebäpli, peşew özbaşdak damjalar bilen bölünip çykyp başlaýar.
lV tapgyr – peşewiň öz-özünden damjalap çykma döwri – bu tapgyrda peşew haltanyň ýygrylma ukyby juda peselip, onda peşew etmeden soň galýan peşewiň mukdary köpelýär. Peşew halta gaty süýnüp, tegelek çiş görnüşde göbege çenli ýetip bilýändir. Näsaglarda bu ýagdaý bir tarapdan peşewiň saklanmagy bilen, beýleki tarapdan bolsa doly peşew haltada onuň özbaşdak damjalar görnüşde bölünip çykmagy bilen häsiýetlendirilýär. Bu ýagdaý "paradoksal peşew etme" diýip atlandyryldy.
Bu tapgyrda böwrekleriň işiniň bozulmagy bilen bagly gaýraüzülmeler hem ýüze çykýar: işdäsizlik, ysgynsyzlyk, ýürek bulanma, agzyň guramagy, içiň gatamagy. Näsaglar gaýragoýulmasyz lukmançylyk kömegine mätäç bolýarlar.
Ýüze çykýan gaýraüzülmeler
Diňe erkeklik jyns mäziniň ulalmagy saglyk üçin howply bolmasa hem, peşew haltanyň doly boşadylmagyna bökdençlik döredýän peşewiň saklanma ýagdaýlary birnäçe gaýraüzülmelere getirip biler:
- Peşewiň birden saklanmagy – agyryny döredip, näsag peşew haltany özbaşdak boşadyp bilmeýär. Näsagyň ýagdaýyny ýeňilleşdirmek üçin kateter ulanmaly bolýar.
- Peşew çykyş ýollarynyň ýokançlyklary – bu keselde ýokançlyklar bilen zeperlenme ýygy duş gelýän gaýraüzülme bolup, peşew haltanyň we böwregiň sowuklama ýagdaýlarynyň döremegine sebäp bolup biler. Şunuň ýaly ýagdaýlarda keseliň gaýtalanmagynyň öňüni almak üçin ýokançlyk bilen zeperlenen mäziň bölegini aýyrmaly bolýar.
- Peşew haltada daşyň döremegi – daşlar peşew haltanyň ýeterlik boşadylmadyk ýagdaýynda döräp, onuň diwarlarynyň şikeslenmegine we peşewde ganyň görünmegine getirip biler.
- Peşew haltanyň şikeslenmegi – peşewiň uzak wagt saklanmagy peşew haltanyň diwarlarynyň süýnmegine, gowşamagyna we onuň gysylma ukybynyň ýitirilmegine getirýär. Böwrekleriň şikeslenmegi – peşewiň saklanmagy, ýokançlyklaryň goşulmagy, böwreklerde sowuklama ýagdaýlarynyň döremegine we onuň işiniň bozulmalaryna getirip biler.
Keseli anyklaýyş çäreleri
Keseli anyklama çäreleri keseliň taryhyny öwrenmekden, näsaga seretmeklik we hökmany suratda göni içegäniň üsti bilen jyns mäzini barmak bilen barlamakdan başlanmalydyr. Şonuň ýaly-da keseli doly anyklamak üçin peşewiň barlagyny geçirmek, göni içegäniň üsti bilen USB-ny geçirmekden, sistoskopiýa (ýörite abzal bilen peşew çykaryş kanalyny we peşew haltanyň nemli örtügini öwrenmek) we kompýuter tomografiýa barlaglaryny geçirmek çäreleri ulanylýar.
Keseliň bejergisi
Jyns mäziniň adenomasynyň bejergisinde derman serişdelerini ulanmak we hirurgiki usul bilen bejermek çäreleri ulanylýar.
Derman serişdeleri hökmünde esasan aşakdaky toparlar ulanylýar:
- L-adrenoreseptorlary togtadyjylar (tamsulozin, doksazozin, alfuzozin) – peşew çykaryş kanalynyň we peşew haltanyň dartgynlylygynyň peselmegi netijesinde peşew etmäniň ýygylygy peselýär we peşew akymynyň güýji kadalaşýar. Gynansagam, bu serişdeler keseliň diňe alamatlaryna täsir edip, onuň ulylygyny kiçeltmäge kömek etmeýärler.
- 5 L-reduktaza fermenty togtadyjylar (finasterid, dutasterid) – bu serişdeler testosteron gormonynyň has işjeň digidrotestosteron görnüşine geçmeginiň öňüni alyp, jyns mäziniň kem-kemden kiçelmegine getirýär. Bu toparyň serişdelerini ýokardaky serişdeler bilen bile ulanmak maslahat berilýär. Ýöne bu bejergi dowamly we gymmat bolup, häzirki wagtda bu gymmat düşýän usulyň ýerine ýokary netjeliligi bilen tapawutlanýan hirurgiki usullary ulanmak barada pikirler aýdylýar.
- Ösümliklerden taýynlanan serişdeler (tadenan, prostamol uno we başgalar) – bu serişdeleriň netijeliliginiň subut edilmänligi sebäpli, olary keseliň diňe başlangyç tapgyrlarynda ulanmak maslahat berilýär. Keseliň häzirki wagtda ulanylýan hirurgiki bejergisinde jyns mäziniň adenomasyny peşew çykaryş kanalynyň üsti bilen aýyrmak, adenomany açyk kesik arkaly aýyrma we täze az şikeslendiriji usullar ulanylýar.
- Adenomany peşew çykaryş kanalynyň üsti bilen aýyrmak – bejergi usullaryň iň amatlysy bolup, dogry geçirilen ýagdaýynda onuň netijeliligi 90 %-e barabardyr. Bu usulda, 9 mm-den uly bolmadyk elektrik halkajygy peşew çykaryş kanalynyň üsti bilen salnyp, adenomanyň dokumasyny gatlaklaýyn kesmeklik geçirilýär. Soňundan alnan "gyryndy" el pompasy abzalyň üsti bilen daşyna çykarylýar.
Adenomany aýyrmagyň açyk usullary – ýagny döremäni peşew haltanyň üsti ýa-da gasyk süňküniň üstünden aýyrmak juda şikeslendirýän operasiýalar bolup, bu usullar ABŞ-da hem-de Ýewropada ulanmadan galan usullardyr.
Az şikesli bolan täze usullar – adenomany lazer şöhleleri, kiçi tolkunly şöhleleriň kömegi, sowuk akymyň kömegi bilen dargatmak entek doly öwrenilmänsoň, häzir çäklendirilen derejede ulanylýandyr.
Öňüni alma çäreleri
Sagdyn ýaşaýyş düzgünlerini berjaý etmek – erkeklik jyns mäziniň adenomasynyň öňüni almagyň esasy çäresidir. Bedeni dikeldiji, gormonal näsazlyklary kadalaşdyryjy we immuniteti berkidiji islendik çäreler keseliň döremeginiň öňüni alyp biler.
Aşa agyr iýmitleri iýmek, alkogol içgileri kabul etmek, az hereketlilik ýagdaýlary keseliň döremegine esas döredip biler.
Fiziki işjeňlilik we sport bbilen meşgullanmak semizligiň, gormonal bozulmalaryň öňüni alýandyr. Ýag dokumasynyň aşa ösmegniň erkeklik gormonlarynyň peselmegine getirýändigini ýatda saklamalydyr.
Ýene bir wajyp düzgün – kadaly öňüni alyş barlaglardan geçmek üçin, urolog lukmanyna ýüz tutmagy unutmaň. Mäziň adenomasyny öz wagtynda anyklamak, bejergini başlap, gaýraüzülmeleriň öňüni almaga kömek edip biler.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.

robotstxt: allowed

filter: keep


text:
Dünýä
Ýaramaz howa şertleri sebäpli ABŞ-de 5 adam ýogaldy
Türkiýe bilen Germaniýanyň arasyndaky gatnaşyklaryň kadalaşmagy üçin edilýän tagallalar dowam edýär
Telefon söhbetdeşliginde Pars Aýlag ýurtlarynyň arasyndaky meseleler ara alnyp maslahatlaşyldy.
ABŞ-nyň Prezidenti Donald Tramp Russiýany Demirgazyk Koreýa ýardam bermekde günäkärledi
Pahon “Türkiyäniň howpsyzlyk aladasyna düşünyäris. DAIŞ-i yeňmek üçin Siriyada alyp baryan syyasatymyz hakynda Türkiye doly maglumat bereris we terrora garşy göreşde hyzmatdaşymyza goldaw bereris”diydi
ABŞ-nyň Döwlet Sekretary Reks Tillerson Siriýada haýsydyr bir serhet howpsyzlyk güýjüni döretmeýändiklerini beýan etdi
NATO-nyň Baş sekretarynyň orunbasary Rose Gottemoeller geljek hepde Türkiýä geler
Russiýa Owganystanyň hökümeti bilen Taliban terror guramasynyň arasynda gönüden gepleşikleriň başlanmagy üçin işe girişmäge taýar
Aralarynda gyz çagalar hem bolan ýaşlaryň maşgalalary we afriniň halky guramany birnäçe gezek protest edipdi
Pakistan Talibany Pakistanyň ozalky Premýer ministri Benazir Buttonyň janyna kast edendiklerini boýun aldy
ABŞ-niň Döwlet sekretary Reks Tillerson Stenford uniwersitediniň Huwer institutynda ABŞ-niň Siriýa strategiýasyny aýan eder.
Ýewropa Komissiýasy geçen ýyl geçirilmedik ÝB-Türkiýe Liderler Maslahatynyň guralmagy üçin işe girişdi
Balistiki roketanyň täsirsiz ýagdaýa getirlendigi sebäpli wakada ölen-ýiteniň bolmandygy nygtaldy
Makalada Trampyň “zyr däldigi we däliligi tutandygy” öňe sürüldi


text:
Çehiýa respublikasynyň paýtagty Pragada adamlara Karl IV-niň täjini görmäge mümkinçilik döredildi. Tomaşaçylar indi bu imperiýa simwolyny bir hepdäniň dowamynda görüp bilerler. Azatlyk Radiosy bu barada "Reuters" neşiriniň maglumaty esasynda wideo reportaž taýýarlady.
Döwlet TW-si Tähranda we Maşatda ýokary ruhany lider Aýatolla Ali Hameneýini goldaýan şygarlary göterip barýan demonstrasiýaçylary görkezdi. Bu ýygnanyşyklarda 2009-njy ýylda, dawaly prezident saýlawlaryndan soň bolan we ýurdy çaýkan gozgalaňlaryň soňlanmagy bellenilýär. (Reuters/IRINN)
4-nji dekabrda Birleşen Ştatlar bilen Günorta Koreýanyň harbylary bilelikde geçirilýän iň uly harby türgenleşige başladylar. Bäş gün dowam etjek bu türgenleşige 230-den agdyk uruş uçary gatnaşýar.(Günorta Koreýanyň howa güýçleriniň wideoasy, Reuters)
ABŞ-nyň prezidenti Donald Tramp Russiýanyň 2016-njy ýylda ABŞ-nyň prezident saýlawlaryna gatyşmagy meselesinde özüniň ABŞ-nyň aňtaw agentliklerine ynanýandygyny aýtdy. Tramp bu sözleri Wýetnamyň paýtagty Hanoýda guralan metbugat ýygnagynda, 12-nji noýabrda, bir gün ozal rus prezidenti Wla (Reuters)
Gyrgyz prezidenti Almazbek Atambaýew we onuň aýaly Raisa Atambaýewa Gyrgyzystanyň 15-nji oktýabrda geçirilýän prezident saýlawlarynda ses berdiler. Bişkekde ses berýärkä ýazgy edilen saýlawçylaryň arasynda parlament spikeri Çynybaý Tursunbekow hem bar. Saýlawlarda 11 kandidat bäsleşýär. (Azatlygyň G


text:
Mydama juwandyr bziň zenanlar.
Türkmen halky asyrlaryň dowamynda öz aýal gyzlaryna uly hormat goýup, olary başlaryna täç edipdirler.
Soranmyş bir wagt Aý güne bakyp,
“Dünýäniň görki ne aýdyp bersene?”
Gün hem diýenmiş nuryny döküp,
“Dünýäniň bar görki Enedir Ene!”
Zenanlara şeýle hormat goýan halklar barada ajaýyp aýdymlary, sazlary, rowaýatlary, goşgylary, nakyllary.... döredipdirler. “Asylly zenan öýüňi bezär, kelpaz zenan boýuny ”, “Gyrasyny görde bizini al, enesini gör-de gyzyny al”. Ilki-ilkiler döwlet başy ogul hasaplanyp, gyz maşgala ikinji orunda görülen bolsa, durmuş ol kesgitlemä öz düzedişini girizipdir.
Diýerler:”-Ogydyr döwletiň başy,”
Geliň, düzedeliň köne ýalňyşy:
Tapawut ýok oglan-gyzda bu zaman,
Ikisem perzentdir, ikisem ynsan.
Oglan gyzça ýokdyr bolsa görümsiz,
Kändir akylly gyz ýigide berimsiz.
Pederlerimiz öz gelin-gyzlaryny mahabatlandyryp, olary wasp edip, atlaryna aýdymlar döredipdirler. “Aýjemal”, “Ýandym göteriň sandygy”, “Ogulmeňli”....
Zenanlar özleriniň ajap häsiýeti wepadarlygy, işeňňirligi, inçe sungaty bilen töweregi aňk edipdirler. Keşdelenen egin-eşikler, ajap keçeler, sungatyň ýokary derejesine ýeten halylar görenleri haýran edipdir.
Şeýle, bir rowaýat bar. Bir patyşa türkmen zenanynyň inçe sungatyna haýran galyp, oňa özi üçin dünýäde deňi-taýy bolmadyk halyny dokamagy buýurýar. Haly taýyn bolýar. Halaýyk bu sungata haýran galýar. Patyşa bolsa: “Goý, şeýle sungat gaýdyp döremesin” diýip, ony dokanyň gözlerini oýdurýar. Şonda-da ol halkyň ganyna siňen sungaty öldürip bilmeýär. Täze eserler ýene-de dünýä inýär. Täze eserleriň döreýşi ýäly, zenanlarymyz öz hüwdilerini täzeläp, döwre görä üýtgedip durýarlär.
Kompýuter dulumyzda,
Noutbuk bardyr elimizde,
Ýalan ýokdyr sözümizde,
Dürli diller bilýäs-diýip läle kakýan gyzlaryň waspyny, eneler şeýle sözler bilen bezeýärler.
Çaga durmuşyň güli,
Enesiniň bilbili,
Senden tamamyz uly,
Guwandyr sen eneňi.
Aýlanaýyn boýuňdan,
Her gün örgin öýümden,
Sähetli gün toýuňdan
Omaça ber eneňe.
Ogul-gyzlaram eneleriň waspyny ýetirip, şeýle jümleler düzüpdirler.
Maşgalada uly işler bitirin,
Gijesini biynjalyk ötüren,
Çagalykdan şu günlere ýetiren,
Eziz enem, bolsam seniň gurbanyň,
Türkmeniň atly gelin-gyzlary Burla hatyn, Altynjan hatyn, Güljemal han, Sülgün han,... ýaly edermenleriň yzyny belli sungat hadymlarymyz Suraý Myradowlar, Annagül Annagulyýewa, Maýa Kulyýewa, Medeniýet Şahberdiýewa dagy alyp göterýärler. Ajaýyp oýunlarda, kinolarda, operalarda çykyş edip, aýdym sungatymyza uly goşant goşup, adyny äleme äşgär eden bu zenanlaryň ençeme şägirtleri, bu gün olaryň ýollaryny dowam etdirýärler. Gelin-gyzlarymyzyň uly jemgyýetçilik işlerini alyp baryşlary ýaly döwleti dolandyrmakda hem işeňňirlik görkezýärler. Kärhanalaryň zawod-fabrikleriň işiniň göwnejaý bolmagyna ýolbaşçylyk edýärler. Deputat höküminde täze kanunlaryň döremegine gatnaşýarlar. Biziň milli Parlamentimiziň başynda hem maşgalanyň durýandygyny aýtsak, olara bolan söýgümizi beýan etdigimiz bolar.
Ene bir gudratdyr, hiç bolmaz taýy,
Çeşme deý şildiräp gandyrar seni,
Arzuwda geçirip ol dokuz aýy,
Bu ýagty jahana indirer seni.
Eziz gör Eneňi, gara apatdan,
Daşda sakla kemsitmeden, gybatdan,
Äpet hasap eýle ony Äpetden,
Birje pursat hem unutma Eneňi.
Hawa, Eneňi gora. Ony watana deňe. Watany eý görüşiň ýaly, başyňa täç et.
Ene ynjamasa sagat bor nesil,
Çagaň baş saglygy baglydyr Enä,
Eneden geçýändir perzende asyl,
Enäni aglatmak aýyglanç günä.
Ata Watan, Ene toprak diýilýär. Ene durmuşyň akabasy, sakasy, çeşmesi hasaplanýar. Enäni diňe watana deňäp bolar, ony watany söýüşiň deý söýmeli.
Biziň ýurdumyzda zenanlara uly hormat goýulýär. Her ýyl bahar baýramy bilen bir hatarda Halkara zenanlar güni bellenilýär. Döwlet tarapyndan zenan maşgalaň ulusyna-kiçisine sowgat ýapylýar. Enäniň mukaddesligi Berkarar döwletimiziň Bagtyýarlyk döwründe uludan hatyralanyp bellenilip geçildi.
Hudaýýberdi Bäşimow.
Türkmenistanyň at gazana medeniýet işgäri.


text:
1-nji madda. Şu Kanunda ulanylýan esasy düşünjeler
1.Şu Kanunda aşakdaky esasy düşünjeler ulanylýar:
1) bergi borçnamasy – resminamany saklaýja ýerine ýetirmek borçnamasy bolan bergi dolanyşyk resminamasy ýa-da oňa barabar bolan başga resminama;
2) gaýtadan maliýeleşdirmek – Türkmenistanda bellige alnan karz edaralaryny Türkmenistanyň Merkezi banky tarapyndan karzlaşdyrmak ulgamy;
3) korrespondent banklar – Türkmenistanyň Merkezi bankynyň korrespondent gatnaşyklaryny bellän banklary;
4) maliýe guraly – maliýe resminamasy bolup, onuň esasynda bir wagtyň özünde bir tarapdan maliýe aktiwi we beýleki tarapdan maliýe borçnamasy ýüze çykýar;
5) manady konwertirleme – Türkmenistanyň milli pulunyň daşary ýurt puluna çalşylmagy;
6) Türkmenistanyň Merkezi bankynyň agenti – döwlet häkimiýet we dolandyryş edaralarynda, ýerli häkimiýet edaralarynda, kazyýetde we halkara guramalarynda Türkmenistanyň Merkezi bankynyň bähbitlerine wekilçilik edýän fiziki ýa-da ýuridik şahs;
7) Türkmenistanyň pul belgileri – Türkmenistanyň Merkezi bankynyň banknotlary we şaýy puly.
2. Şu Kanunda ähli beýleki düşünjeler Türkmenistanyň raýat we beýleki kanunçylygynda kesgitlenilen, şeýle hem şu Kanunyň degişli maddalaryndaky manylarda ulanylýar.
2-nji madda. Türkmenistanyň Merkezi banky hakynda Türkmenistanyň kanunçylygy
1. Türkmenistanyň Merkezi banky hakynda Türkmenistanyň kanunçylygy Türkmenistanyň Konstitusiýasyna esaslanýar we şu Kanundan hem-de bank işini düzgünleşdirýän Türkmenistanyň beýleki kadalaşdyryjy hukuk namalaryndan ybaratdyr.
2. Eger Türkmenistanyň halkara şertnamasynda şu Kanundakydan başga kadalar bellenilen bolsa, onda halkara şertnamasynyň kadalary ulanylýar.
3-nji madda. Türkmenistanyň Merkezi banky
1. Türkmenistanyň Merkezi banky Türkmenistanyň milli bankydyr.
2. Türkmenistanyň Merkezi banky Türkmenistanyň Prezidentine hasabat berýär.
3. Türkmenistanyň Merkezi bankyna Türkmenistanyň Merkezi bankynyň Başlygy ýolbaşçylyk edýär.
Türkmenistanyň Merkezi bankynyň Başlygy, Türkmenistanyň Merkezi bankynyň Başlygynyň orunbasarlary Türkmenistanyň Prezidenti tarapyndan wezipä bellenilýär we wezipeden boşadylýar.
4. Türkmenistanyň Merkezi banky öz çykdajylaryny öz girdejileriniň hasabyna amala aşyrýar.
5. Türkmenistanyň Merkezi banky şu Kanuna laýyklykda Türkmenistanyň Merkezi bankynyň maýasyna we gaýry emlägine eýelik etmek, peýdalanmak we ygtyýar etmek boýunça ygtyýarlyklary amala aşyrýar. Eger şu Kanunda we Türkmenistanyň beýleki kadalaşdyryjy hukuk namalarynda başgaça göz öňünde tutulmadyk bolsa, Türkmenistanyň Merkezi bankynyň razylygy bolmazdan görkezilen emlägi almaga we borçnamalar bilen agyr ýagdaýa goýulmagyna ýol berilmeýär.
6. Türkmenistanyň Merkezi banky ýuridik şahs bolup durýar.
7. Türkmenistanyň Merkezi bankynyň Türkmenistanyň Döwlet tugrasy şekillendirilen we "Türkmenistanyň Merkezi banky" diýen ýazgy bolan möhri bardyr.
8. Beýleki karz edaralarynyň atlarynda we nyşanynda "TMB" gysgaltmasynyň, şeýle hem "Merkezi" diýen sözüň ulanylmagyna ýol berilmeýär.
9. Türkmenistanyň Merkezi banky Türkmenistanyň kanunçylygynda bellenilen tertipde şahamçalary, wekillikleri, kärhanalary, edaralary, guramalary döretmäge, Türkmenistanda hem-de daşary ýurtlarda Türkmenistanyň Merkezi bankynyň agentlerini we korrespondent banklary kesgitlemäge haklydyr.
10. Türkmenistanyň Merkezi banky Türkmenistanyň Ministrler Kabinetiniň bankiri, geňeşçisi we fiskal agenti bolup durýar.
11. Türkmenistanyň Merkezi bankynyň (merkezi edarasynyň) ýerleşýän ýeri Aşgabat şäheridir.
4-nji madda. Türkmenistanyň Merkezi bankynyň namalary
1. Türkmenistanyň Merkezi banky şu Kanun bilen öz ygtyýaryna degişli edilen meseleler boýunça döwlet häkimiýet we dolandyryş edaralary, ýerli häkimiýet edaralary, Türkmenistanyň çäginde ýerleşýän karz edaralary we olaryň müşderileri, beýleki fiziki we ýuridik şahslar üçin hökmany bolan kadalaşdyryjy hukuk namalaryny işläp taýýarlaýar we tassyklaýar.
2. Türkmenistanyň Merkezi bankynyň kadalaşdyryjy hukuk namalary Türkmenistanyň kanunçylygynda bellenilen tertipde döwlet tarapyndan bellige alynmaga degişlidir.
3. Türkmenistanyň Merkezi bankynyň ulgamynyň işlemegini we karz edaralarynyň işiniň kadalaşdyrylmagyny üpjün etmek maksady bilen Türkmenistanyň Merkezi banky beýleki namalary kabul edýär.
4. Türkmenistanyň Merkezi bankynyň kadalaşdyryjy hukuk namalary zerur halatlarda ähli bellige alnan karz edaralaryna doly möçberde iberilýär.
5. Türkmenistanyň Merkezi bankynyň kadalaşdyryjy hukuk namalarynyň gaýdymlaýyn güýji ýokdur.
6. Türkmenistanyň Merkezi bankynyň kadalaşdyryjy hukuk namalary Türkmenistanyň kanunçylygynda bellenilen tertipde kazyýete şikaýat edilip bilner.
7. Türkmenistanyň Merkezi bankynyň kadalaşdyryjy hukuk namalary Türkmenistanyň kanunçylygynda bellenilen tertipde çap edilýär we Türkmenistanyň Merkezi bankynyň resmi saýtynda ýerleşdirilýär.


text:
BP-Azerbaijan kompaniýasy Azerbaýjanyň “Şah deňiz” gaz käninden çykarylýan gazy 2016-njy ýylda hem geçen ýyldaky möçberde çykarmagy meýilleşdirýär. Bu barada kompaniýanyň ýolbaşçysy Gordon Birrell habar berdi. Ol bu kände önümçiligiň ýokary...
Eýranyň “Offshore Oil Company” kompaniýasy bilen Hindistanyň birnäçe şereketi birikdirýän konsorsiumy 3 milliard dollara barabar bolan Ylalaşyga gol çekişdiler. Ylalaşyga laýyklykda, Pars aýlagyndaky “Farzad” gaz käninde degişli işler alnyp barylar....
«Нафтогаз України» kompaniýasynyň ýolbaşçylarynyň žurnalistlere beren beýanatyna görä, Ukraina 2016-njy ýyldan Rumyniýadan gaz alyp başlar.
Ukrainanyň iri nebigaz şereketiniň ýolbaşçysy bu ugurda degişli işleriň alnyp barylýandugyny, onuň ýakyn wagtda öz netijesini...


text:
Ýewropa Bileleşiginiň (ÝB) daşary syýasat boýunça ýolbaşçysy Federika Mogerininiň Merkezi Aziýa sapar edýän wagtynda "Serhetsiz reportýorlar" (RSF) guramasy regionda žurnalistleriň hukuklarynyň depelenmegine üni çekdi.
Düýbi Fransiýada ýerleşýän "Serhetsiz reportýorlar" guramasy Mogerininiň 10-njy noýabrda Samarkandda ÝB-Merkezi Aziýa sammitine gatnaşýan wagtyna gabatlap çap eden beýanatynda Ýewropa Bileleşiginiň Merkezi Aziýa ýurtlary bilen gatnaşyklarynda adam hukuklaryny we media azatlygyny ileri tutmagynyň zerurlygyny nygtady.
Beýanatda Merkezi Aziýa ýurtlarynda žurnalistleriň yzarlanmagyna we hususan-da, Türkmenistanda Azatlyk Radiosynyň habarçysy Saparmämmet Nepesgulyýewiň türmede saklanýandygyna üns çekilýär.


text:
Musulman kadalaryna görä soýlan malyň etiniň dünýädäki iň uly eksportçysy Braziýadyr. 2015-nji ýylda Braziliýanyň eksport eden etiniň dörtden bir bölegi musulman ýurtlaryna, ýagny Demirgazyk Afrika we Ýakyn Gündogar döwletlerine iberilipdir. Ol etiň gymmady 1,4 milliard dollara barabardyr.
"Bu turizm pudagynda talabalaýyk üns berilmeýän bir ýagdaýdyr. Ilatynyň aglaba köplügi musulman bolan ýurtlaryň orta gatlagy ulalýar we olar gezelenje has köp pul sowýarlar. Olar dynç alyş we gezelenç üçin edilen harajatlar".


text:
Türkmenistanyň prezidenti Gurbanguly Berdimuhammedowy alyp barýan ulag kerweni 10-njy awgustda Türkiýäniň Izmir şäherinde ýol heläkçiligine uçrady.
Türkiýäniň “Dogan” habar agentliginiň beren maglumatyna görä, prezident Berdimuhamedowyň oturan ulagyna zeper ýetmändir.
Prezidentiň ulagynyň yzyndaky hatarda 20-nji bolup barýan maşyna zyýan ýetipdir.
Bu wakada delegasiýanyň düzümindäki adamlaryň käbirlerleri ýeňil ýaralandy diýip, habarda nygtalýar.
10-njy awgustda Gurbanguly Berdimuhamedowyň Türkiýä eden iki günlik sapary tamamlandy.
Türkmen prezidenti bu saparynyň çäginde Türkiýäniň prezidenti Abdylla Gül bilen bilelikde Izmir şäherinde ýerleşýän deňiz portlaryna aýlandy.


text:
Lebap welaýaty: senagat merkezi, ruhy gymmatlyklaryň we tebigatyň merjen ýadygärlikleriniň jemlenen ýeridir
Ýapyk binalardaky we söweş sungaty boýunça V Aziýa oýunlaryna bagyşlanan deňsiz-taýsyz atly ýörüş dowam edýär. Türkmen ýigitleri Türkmenistanyň gadymy topragynyň gündogar bölegi Lebap welaýatyna gadam basdylar.
Bu toprak dinozawrlaryň aýak yzlarynyň we birgeňsi daş gowaklaryň, ajaýyp jülgeleriň, şarlawuklaryň we göreni haýran edýän tebigy manzarlaryň saklanyp galan ülkesidir. Amyderýa-da bu ýeren akyp geçýär, hiç bir derýa şonuňky ýaly köp at berlen däldir. Gadymy arylar oňa Wahşu, araplar –Jeýhun (Däli derýä), rimliler- Oks, grekler –Araks diýipdirler. Käbirleri Amyderýanyň adyny Amu (Emin) sözi bilen baglanyşdyrýarlar, ol derýalar şasy many berýär.
Gadym zamanlarda bu taýy kerwen ýollarynyň geçýän ýeri bolupdyr, pajarlap ösen şäherleriň kerwensaraýlarydyr bazarlaryna çar ýandan täjirler gelip söwda edipdirler. Häzirki wagtda Lebap welaýaty iri senagat merkezine öwrüldi. Halkara ütaşyr geçýän ulag geçelgeleriniň ýolunda amatly ýerleşen Lebap Garaşsyz Bitarap Türkmenistany beýleki ýurtlar bilen baglanyşdyrýan logistik sepgitdir.
Lebap topragynda-da ýurdumyzyň beýleki ýerlerindäki ýaly gadymy galalardan, has irki kend-u-şäherlerden galan, keramatly kişileriň we ady rowaýata öwrülen şahslaryň ady bilen baglanşykly taryhy hem-de medeni ýadygärlikler kändir. Nusgawy şahyr, ynsanperwer we öz dogduk topragyny jandan söýen serkerde Seýitnazar Seýdi hem şu ülkede ýaşap geçipdir.
Alymlar Hazarek depä diňe bir Türkmenistanda däl, eýsem Merkezi Aziýada hem iň bir üýtgeşik we özboluşly galalaryň biri diýýärler. Biziň eýýamymyzdan öňki I asyrda bina edilen bu kuwwatly gala diňe bir kiçeňräk harby bölümi ygtybarly goraman, eýsem gadym zamanlarda...oda çokunýan awestalylaryň ybadathanasy hem bolupdyr. Onuň üýtgeşik tegelek şekilli, jaýlarynyň içerki ýerleşdirilişi we arheologlaryň tapan bişen kerpiçden edilen ortasy özboluşly gün şekil halkaly zatlary-da muňa şaýatlyk edýär. Beýleki bir galanyň- Kelifiň belent diwarlary Aleksandr Makedonlynyň ady bilen baglanşyklydyr, çünki ol öz goşuny bilen hut şu ýerden başbermez Oksdan-Jeýhundan aşypdyr. Derýanyň beýleki kenaryna geçmäge amatly ýerde düýbi tutulan Amul Orta asyrlarda Amyderýanyň orta akymyndaky iri şähere öwrülipdir. Horasandan gündogara--Mawerannahra we Hytaýa, demirgazyga--Horezme, günorta-Balha we Hindistana gidýän kerwen ýollary şonuň üstünden geipdir. Amyderýanyň keanarynda Amuldan Horezme barýanlar Daýa-hatyn kerwensaraýynda düşläpdirler.
Lebap welaýatynda Astana babanyň adyny eşitmedik ýok bolsa gerek. Il arasynda:“Ol derýany ters akdyrypdyr, dünýeden gaýdan ýerinde bir gijede aramgäh bina bolupdyr“ –diýýärler. Bu kaşaň binagärlik ýadygärliginiň gadymy bölegi XII asyrda gurlup, XVII asyrda häzirki durkunda kemala gelipdir. Onuň gurluşygyna hut Mekkeden getirilen laý we suw ulanylypdyr. Rowaýata görä, olar Çarwelaýatyň (orta asyr Horasanyň bir welaýaty) hökümdary Hezret Nur oglunyň ( başga birinde Ubeýdanyň) buýrugy bilen getiripdirler. Onuň owadan gyzy Zübeýda toý tutandan kän wagt geçmänkä aradan çykypdyr, hasrata batan kakasy onuň üstüne aramgäh gurarman bolýar. Merwdendir Samarkantdan getiririlen iň ökde ussalar näçe jan edip işleselerem, taýyn bolan bina, näme üçindir, üç gezek ýykylypdyr. Ruhdan düşen Ubeýdanyň düýşüne giren Astana baba onuň suwydyr palçygy Mekkeden getirilse asyrlarboýy durar diýipdir. Ertesi ir säher bilen Ubeýda keramatly şähere kerwen ugradýar. Getirilen laýy bu ýeriniňki bilen garýarlar, suwy bolsa guýa dökýärler. Keramatly palçyk we suw garylyp gurlan aramgäh indi bäş asyr bäri seleňläp dur.
Türkmen edebiýatynyň nusgawy şahyry Magtymguly Pyragy Idris baba medresinde bilim alypdyr...
Türkmenistanyň bu gündogar sebitine ýylyň islendik paslynda gelseňem Amyderýa boýunyň gözel tebigaty özüne bendi edýär, eger işiň şowlasa goraghanalarda seýrek duşýan haýwanlardyr guşlary-da , ajaýyp ösümlikleri-de görüp bolýar.
Seýdiniň nebiti gaýtadan işleýän zawody we Naýybyň suwuklandyrylan gaz öndürýän toplumy Lebap welaýatyndaky iri senagat kärhanalarydyr. Tyrkmenistan--Hytaý transmilli gaz geçirijisi-de gözbaşyny şu ýerden alýar. Atamyrat-Ymamnazar-Akina Aziýa halkara demir ýol ulag geçelgesi-de şu welaýatdan geçýär. „Ymamnazar“ gümrük nokadynda nebit önümlerini kabul etmek, saklamak we ugratmak üçin iri terminal guruldy.
Lebap welaýatynda bina edilýän kaliý dökünlerini öndürýän Garlygyň dag-magdanlaryny baýlaşdyrýan kombinaty milli ykdysadyýetiň strategiki obýektidir. Ýurduň gündogar sebiti türkmen elektrik energiýasyny ozaly bilen Owganystana, geljekde Päkisyana we Täjigistana ibermek üçin kuwwatly binýatdyr. 2016-njy ýylyň iýulynda Türkmenistanyň Prezidenti Gurbanguly Berdimuhamedowyň gatnaşmagynda Beýik Türkmenbaşy adyndaky etrapda „Watan“ Döwlet elektrik bekedi işe girizildi.
Obalaryň, şäherçeleriň, şäher derejeli etraplaryň we etrap merkezleriniň sosial-durmuş şertlerini özgertmek boýunça Milli maksatnamanyň çäklerinde 2008-2016 –njy ýylarda durmuş-medeni ähmiýetli binalaryň 206-sy, şol sanda hassahanalaryň we saglyk öýleriniň 46-sy, orta mekdepleriň we çagalar baglarynyň 97-si, medeniýet öýleriniň 15-si, sport mekdepleriniň we binalarynyň 48-si, umumy meýdany 1 million 265 müň inedördül metr ýaşaýyş jaýlary guruldy.
Garabekewül etrabynyň Zelili geňeşliginde gurulýan Berkarar zaman oba-da lebaplylaryň guwanjyna öwrüldi.
Lebap welaýatynyň ykdysady kuwwatynyň güýçlendirilmegi Türkmenistanyň bu sebitini durmuş-ykdysady ösüşiň täze sepgitlerine çykarar.


text:
Gazagystanyň Milli muzeýinde Türkmenistanyň Prezidentiniň bu ýurda döwlet saparyna gabatlanylyp, hormatly Prezidentimiz Gurbanguly Berdimuhamedowyň gazak dilindäki neşirleriniň tanyşdyryş dabarasy boldy. Gazagystanly okyjylara
“Ahalteke bedewi—biziň buýsanjymyz we şöhratymyz”, “Ganatly bedewler” hem-de “Gadamy batly bedew” diýen kitaplar hödürlenildi.
Döwlet Baştutanymyz dabarada çykyş edip, Türkmenistanda behişdi bedewleriň halk tarapyndan neneňsi uly mähir bilen gurşalyp alnandygy barada gürrüň berdi. Türkmenleriň we gazaklaryň atlar bilen baglanyşykly birnäçe ýakyn dessurlary bar diýip, döwlet Baştutanymyz belledi. Milli Liderimiz Ýapyk binalarda we söweş sungaty boýunça V Aziýa oýunlarynyň maksatnamasyna milli göreş we konkur boýunça ýaryşlaryň hem goşulandygyny aýdyp, bu ýaryşlarda gazak türgenleriniň öz ussatlygyny görkezip, baýrakly orunlary eýelejekdiklerine ynam bildirdi.
Türkmen Lideri öz kitabynyň nusgalarynyň birini Gazagystanyň Prezidenti Nursultan Nazarbaýew üçin hoşniýetli arzuwlar ýazyp, gol çekip berdi hem-de doganlyk türkmen-gazak gatnaşyklaryny has-da ösdürmäge bolan ymtylmalaryny tassyklady.
Tanyşdyryş dabarasyna Gazagystanyň medeniýet we ylym ulgamynyň wekilleri, muzeý işgärleri, ýazyjylary, žurnalsitleri, jemgyýetçilik işgärleri, Gazagystanyň sport toparlarynyň wekilleri hem-de meşhur atşynaslary, ýurdumyzyň resmi wekiliýetiniň agzalary gatnaşdylar. Çykyş edenler Türkmenistanda atçylygynyň maksada gönükdirilen döwlet goldawyny alyp, täze ýokary göterilişdedigini nygtadylar. Ýurdumyzyň ähli welaýatlarynda häzirki döwrüň atçylyk sport toplumlarynyň gurulmagy, merkezi edarasy Aşgabatda bolan Halkara ahalteke atçylyk assosiýasyýasynyň döredilmegi munuň aýdyň subutnamasydyr.
Hormatly Prezidentimiz Gazagystan Respublikasyna döwlet saparyny tamamlap, Astana şäheriniň Halkara howa menzilinden Aşgabada ugrady.
Çeşme: TDH


text:
Döwlet baştutanynyň gutlagynda: «Gadymýetden bäri ekerançylygyň kämil nusgalaryny döredip gelen ata-babalarymyz ýurdumyzyň gurak howa şertlerini gowulandyrmak, sahawatly ýaýlalarymyzy bagy-bossanlyga öwürmek hem-de ekinleriň bol hasylyny ösdürip ýetişdirmek ugrunda yhlas bilen tutanýerli zähmet çekipdirler.
Muňa türkmen düzleriniň, sähralarynyň, daglyk zolaklarynyň köp ýerlerinde adam elleri bilen gurlup, döredilen guýylar, kärizler, howdanlar, akabalar, köller, ýaplar we beýleki suw desgalary doly şaýatlyk edýär.
Suwuň asla ýok ýerlerine hem dürli usullar bilen suw eltmegi başaran ata-babalarymyzyň asylly däplerinden ugur alyp, häzirki döwürde ýurdumyzda suw serişdelerini aýawly saklamak we ondan tygşytly peýdalanmak boýunça giň gerimli maksatnamalaýyn işler durmuşa geçirilýär.
Soňky ýyllarda suw serişdelerini aýawly we rejeli peýdalanmak boýunça köp işler amala aşyrylýar. Suw tygşytlaýjy tehnologiýalary, ylmyň gazananlaryny, suw hojalyk desgalarynyň we ulgamlarynyň gurluşyklarynda öňdebaryjy tejribeleri önümçilige ornaşdyrmak boýunça giň gerimli işleri alyp barýarys.
Biz «Türkmenistanyň ilatly ýerlerini arassa agyz suwy bilen üpjün etmek boýunça Baş maksatnamany» kabul etdik. Ýurdymyzyň dürli künjeklerinde döwrebap agyz suwy zawodlarynyň, suw arassalaýjy desgalaryň yzygiderli gurlup, ulanmaga berilmegi bu ugurda amala aşyrylýan toplumlaýyn işleriň aýdyň mysalydyr.
Döwrüň uly desgasy bolan «Altyn asyr» Türkmen kölüniň ikinji nobatdakysynyň gurluşyk işleri hem güýçli depginlerde alnyp barylýar. Bu köle ýurdumyzyň ekerançylyk ýerlerinde toplanan zeý suwlarynyň akdyrylmagy netijesinde, şor suw akabalarynyň işleýşi kadalaşýar. Ýerasty suwlaryň peselmegi, ýerleriň melioratiw ýagdaýynyň gowulanmagy netijesinde oba hojalyk ekinleriniň hasyllylygy ýokarlanýar hem-de Garagum çölüniň ösümlik we haýwanat dünýäsi yzygiderli baýlaşýar.
Dünýäniň iň uly çölleriniň biri bolan Garagumuň jümmüşinde täze emeli köliň döredilmegi diňe bir biziň ýurdumyzyň däl-de, eýsem tutuş sebitiň ekologiýa ýagdaýynyň gowulanmagyna we daşky gurşawyň ygtybarly goralmagyna oňyn täsir edýär.
Biz mähriban halkymyzyň ýaşaýyş-durmuş derejesini has-da ýokarlandyrmak, ýurdumyzda suw hojalygyny ösdürmek boýunça alnyp barylýan işleri kämilleşdirmek üçin mundan beýläk-de giň gerimli işleri amala aşyrarys» – diýilýär.


text:
17 Ağustos 2015 Pazartesi
Awaza Milli Syýahatçylyk Zolagynda Iri Akwapark Gurulýar
"Awaza" milli syýahatçylyk zolagynyň sport-dynç alyş düzüminiň üstüni köpugurly dynç alyş merkezi bolan akwapark doldurar. Iri möçberli gurluşyk desgalarynyň köpüsiniň çyzgylarynda geljekki binalaryň we desgalaryň aýdyň şekillerini görmek bolýar. “Awaza akwapark” iri taslamasy şunuň ýaly dynç alyş merkezleriniň hatarynda dünýäniň iň iri düzümleriniň ilkinji orunlaryny eýelemäge dalaş edýär, bu taslama “Türkmennebitgazgurluşyk” döwlet konserniniň buýurmasy boýunça “Balkannebitgazgurluşyk” tresti tarapyndan “Hatipoglu inşaat” türk gurluşyk kompaniýasy bilen bilelikde amala aşyrylar.
Suw-dynç alyş toplumy gämi gatnawly derýanyň kenarynda Hazar deňziniň we “Awazanyň” kaşaň myhmanhanalarynyň golaýynda bina edilýär. Onuň çäklerinde umumy meýdany 300 müň inedördüle deň bolan otuzdan gowrak iri desganyň gurluşygy birwagtda alnyp barylýar. Akwaparkyň umumy meýdany bolsa 120 müň töweregi inedördül metr bolar.
Gurluşyk meýdançasynda her biri 50 orunlyk dört sany iki gatly kafeteriniň, edara jaýynyň, ATV – trekiň, 1 müň 650 orunlyk amfiteatryň, söwda merkeziniň we ýapyk akwaparkyň gurluşygy alnyp barylýar. Ýöriteleşdirilen açyk görnüşli akwapark üçin landşaft desgaly suw howdanlarynyň gurluşygynda beton işleri güýçli depginde alnyp barylýar. Sörfing howdanynyň betonly gatlagynyň ýokarsynda tomaşaçy münberleri ýerleşdiriler. Özbaşdak durmuş üpjünçiligi toplumlarynyň we kommunikasiýa düzümleriniň çekilmegi dowam etdirilýär.
Suw toplumynyň öňünde deňiz kenary tarapda iki gatly awtoduralgalaryň üçüsi bina edilýär. Käbir desgalarda, şol sanda kafeterilerde aýnalamak işleri tamamlanyp, içgi timarlaýyş işlerine girişildi. Täze binanyň iki birleşdirijisiniň arasynda – açyk we ýapyk görnüşli akwaparklarda iki tarapa hereket edýän 2 zolakly awtomobil ýoluny tekizlemek işleri alnyp barylýar.
Raftingli (sport ýüzüşi üçin emeli kürekleýiş akabaly) açyk akwapark tehniki desgalar bilen bilelikde 48 müň inedördül metre golaý meýdany eýeleýär. Olardan 18 müň inedördül metre golaý işçi meýdançasydyr. Sport – sagaldyş oýunlary we sportuň ekstremal görnüşleri üçin tebigy – landşaft görnüşindäki açyk suw howuzlaryny gurmak boýunça beton işleri tamamlanyp barýar. Emeli kölleriň düýbünde attraksion gurnamalar we palmalaryň ýapraklarynyň astyndaky özboluşly çatmajyklary gurnamakda anker berkitmeleri goýulýar.
Bu ýerde şeýle hem sörfing üçin emeli döredilýän belent tolkunlary bolan suw howdanlary gurnalar. Suw howdanlarynda dürli belentliklerde suw akdyrylýan turbalaryň ulgamy oturdylar. Giň aşaklygyna gaýdyş ýodalarynyň gurnalmagy netijesinde kalbyňy joşguna getirýän attraksionlarda ýekelikde we toparlaýyn ýel berlen düşekçelerde ýüzüş edip bolar. Raftingi hakyky söýýänler üçin açyk görnüşli akwaparkdan aýry ýerde ýörite desga gurulýar. Ol çasly akýan hakyky dag derýajygyna meňzeşdir we onda rezin gaýyklarda tiz hereketli ýüzüş edip bolar.
Açyk suw howdanlarynyň daş-töweregi dag şekillerine meňzedilen emeli gaçylar bilen gurşalandyr. Açyk akwaparkyň attraksion giňişligini döredýän tekiz beton binýatlary özboluşly depejiklere direýär. Häzirki wagtda onuň ähli taraplaryny “dag köljagazlarynyň” daş basgançaklary hem-de akabanyň ýerüsti akymy gurşap alýar, ol emeli gaýşyň aşagyndan geçýän ýerzeminden çekilendir. Suwuň akyp başlamagy bilen beton binýat ertekiler adasyna öwrülip, açyk görnüşli akwaparkyň ähli attraksionlaryna tarap ýol açar. Bu täsin ada iki köpri bilen baryp bolar, olar haýwanlaryň iri şekilleri bilen birleşdirilýär.
Ähli suw howdanlaryny ýeketäk bitewi oýun meýançasyna birleşdirýän esasy tekizlikde “dag köljagazlarynyň” öňünde çägelik suwa düşülýän zolaklary, çagalar oýun meýdançalary we suw tolkunlary bolan görnüşler gurnalýar. Kiçijik adajykda tegelek şekilli howdanyň ortarasynda, täsin görnüşli baglaryň hatarlarynyň, garakçylaryň gämileriniň, sandykly hazynaly amforlaryň arasynda owadan aýnalar bilen timarlanan iki gatly kafateriý ýerleşýär, onda saýawanlaryň aşagynda goýmak üçin stollary çykarmak göz öňünde tutulan meýdança hem bardyr. Uly bolmadyk köpri adajygy gury ýer bilen birleşdirýär.
Ýapyk akwapark uly görnüşli balykgulak şekilinde bina edilýär. Onuň iki gatly binasy seýilgäh toplumynyň esasy girelgesiniň garşysynda gurulýar. Onuň peýdaly meýdançasy 38 müň inedördül metre deň bolup, açyk görnüşli akwaparkyň iş meýdançasyndan iki esseden gowrak uludyr. Bu täsin binanyň içinde ähli pasyllarda hereket etjek attraksionlaryň ýanynda çylşyrymly gurnawly derýajyklar we köljagazlar döredilýär. Bu ýerde ýüzmek, hereketli oýunlar bilen meşgullanmak, ýel berlen gaýyklarda ýaryşmak, belentliklerden togalanyp gaýtmak ýaly oýunlar bilen meşgullanyp bolar.
Ýapyk görnüşli toplumyň her bir köljagazy üçin gaýtalanmajak tebigy bezeg saýlanyp alynýar. Bu ýerde şarlawuklar, çeşmejikler we kert gaýaşy şekilleri bolan “ýerasty köl” peýda bolar. Beýleki suw howdanynda ummanyň salkyn suwy bilen gurşalan gyzgyn tropiki akym emele getiriler.
Nobatdaky suw howdanynda gurluşykçylar çägelik suwa düşülýän zolakda gamyşdan ýasalan çatmajyklar we gök palmaly ekwatorial kenarýakany dörederler. Maşgala bolup dynç almak üçin bir ýere jemlenen çagalar üçin suwa düşülýän ýerler we attraksionly oýun zolaklary niýetlenendir. Olar bu ýere gelýän körpeleriň göwnünden tutar. Suw howdanlarynyň töweregini akaba suwly emeli derýa gurşap alar. Täsin köprüjikler adalary özara birleşdirer. Ýörite gurnalan suw howdany bu ýere gelýänleri belent tolkunlary bilen guwandyrar, olar häzirkizaman dynç alyş we syýahatçylyk merkezlerinde meşhurlykdan peýdalanýar.
Gurluşygyň möçberleri haýran galdyrýar: bu ýerde dürli hünärli gurluşykçylaryň ýüzlerçesi işleýär, uly göwrümli ýük daşaýan awtoulaglar, ýük galdyryjy kranlar, buldozerler, ekskowatorlar we beýleki ýörite tehnika biri-birini çalyşýar. Gurluşygyň ähli meýdançalarynda ýer we beton işleri alnyp barylýar. Suw attraksionlardan aýralykda tropiki ösümlikleriň merkezi, umman akwariumly “Deňiz dünýäsi” bölümi, jandarlaryň attraksiony, skeýtbort üçin meýdança, bezeg çüwdürimleri we beýleki desgalar bina edilýär.
Bary-ýogy ýene-de bir ýyl geçer we ajaýyp köp howuzly suw toplumy ulanmaga berler. Ol dynç alyş we syýahatçylyk ulgamynyň okgunly ösüşiniň ýene bir alamatyna öwrülip, "Awaza" milli syýahatçylyk zolagynda iň täze meýilleri we öňdebaryjy gazanylanlary ornaşdyrmagyň ýolunda möhüm ädim bolar.
Kaydol: Kayıt Yorumları (Atom)


text:
Ýaşulularyň parasatly maslahaty
Türkmen halkynyň asylly däplerine görä, döwlet durmuşyna degişli möhüm meseleleri çözmekde ýaşulularyň parasatly maslahatyna, baý durmuş tejribesine daýanmak döwletimizde indi asylly kada öwrüldi. Ýurdumyzda geçirilýän Türkmenistanyň Ýaşulularynyň maslahaty jemgyýetimiziň agzybirligini we bitewiligini üpjün edýän gadymy däplere eýerilýändigine, milli ýörelgelerimiziň täze mazmun bilen baýlaşdyrylýandygyna, ynsanperwerlik we hoşniýetlik ýörelgelerine üýtgewsiz ygrarly bolunýandygyna hem-de ol ýörelgeleriň has-da baýlaşdyrylýandygyna şaýatlyk edýär.
Türkmen halky hemişe ýaşululara çuňňur hormat bilen garap, baý durmuş tejribesine bil baglap gelýär. Ýurdumyzda sylag-hormatdan paýly abraýly adamlaryň bir ýere jemlenip, agzybirlik bilen il bähbitli , döwlet ähmiýetli meseleleri ara alyp maslahatlaşmagy döwletlilikden nyşandyr.
Il içinde hormatlanýan we maslahatlaryna eýerilýän ýaşulularyň biri hem gözel paýtagtymyzyň hormatly ýaşaýjysy Rahman aga Gelliýewdir. Ol 1941-1945-nji ýyllaryň uruşynyň pajagaly başlanan ýyly Ahal welaýatynyň Baharly etrabynyň Akdepe obasynda eneden bolýar. Ol 2 ýaşynda kakasyz galyp, durmuşyň kynçylyklaryny başyndan geçirýär. Durmuşa bolan höwesi, bilime-ylyma teşneligi oňa ýaşlykda ýol görkeziji bolup hyzmat edýär. Rahman aga orta mekdebi tamamalandan soň, bilimini dowam etdirmek üçin Magtymguly adyndaky Türkmen döwlet uniwersitetine okuw girýär we ony matematika mugallymy hünäri boýunça 1964-nji ýylda üstünlikli tamamlaýar. Ol öz ömrüni ýaşlara bilim bermek-mugallymçylyk kärine bagyş edýär. Ilki Kelata obasynda, soňra bolsa Aşgabat şäherinde matematika mugallymy wezipesinde işleýär.
Soňra mekdep müdiri, etrap bilim bölüminiň müdiri wezipelerinde işleýär. Rahman aga pensiýa çykandan hem soň, tä 2012-nji ýyla çenli mugallymçylyk kärini dowam etdirýär. Abraýly ýaşulynyň asylly işi mynasyp baha hem mynasyp bolýar. Ol 1998-nji ýylda “Watana bolan söýgüsi üçin” medaly, 2011-nji ýylda “Türkmenistanyň Garaşsyzlygynyň 20 ýyllygy”, 2016-njy ýylda “Türkmenistanyň Garaşsyzlygynyň 25 ýyllygy” ýubileý medallary builen sylaglandy. Iliň hormatlaýan ýaşulusynyň ýaş nesli terbiýelemekde bitiren asylly işlerini we halkyň arasynda alyp barýan wagyz-nesihatlaryny göz öňünde tutup, oňa 2008-nji ýylda “Türkmenistanyň hormatly il ýaşulusy” diýen hormatly at dakyldy. Ol 2015-2016-njy ýyllarda Türkmenistanyň Ýaşulularynyň maslahatynyň başlygynyň orunbasary wezipesini ýerine ýetirdi. Häzirki wagtda iliň hormatlaýan ýaşulusy hormatly dynç alyşda bolmagyna garamazdan, ýurdumyzyň jemgyýetçilik durmuşyna işjeň gatnaşýar.
Yzygider mekdeplerde, ýokary okuw jaýlarynda bolup, ýaşlara öz öwüt-ündewlerini berýär, baýramçylyk çärelerine işjeň gatnaşýar. Rahman aganyň maşgalasy hem uly hormatdan peýdalanýar. Ogly, agtyklary önümçiligiň dürli pudaklarynda asylly zähmet çekýärler, ýokary we orta okuw jaýlarynda bilim alýarlar. Asylly ýaşuly berkarar döwletimiziň bagtyýarlyk döwründe öz çowluklaryna guwanýar we olary edil özi ýaly ilhalar adamlar bolmagy üçin aladasyny gaýgyrmaýar.
Ine, şeýle ilhalar, arassa ahlakly, il bähbidini öz bähbidinden öňde goýýan ýaşulularyň maslahaty, elbetde, döwlet derejesindäki möhüm meselelri çözmekde bahasyna ýetip bolmajak ähmiýete eýedir.
Hormatly il ýaşulysy Rahman aga! Size ýaş nesli terbiýelemekde alyp barýan asylly işleriňizde rowaçlyklar, maşgala abadançylygyny, asuda asmanymyzyň astynda uzak ýaş arzuw edýäris!
nexttmm


text:
Dokuz aý ozal dünýäniň ünsi,
heläkçilikli himiki hüjüm sebäpli, Siriýa raketa zarbalarynyň urulmak
ähtimallygyna gönügipdi. Emma indi, yslamçy jeňçileriň Yraga süýşmegi
bilen, dünýä we sebit güýçleri täze howp-hatarlara garşy çäre görmegiň
ýollaryny ölçerip-dökýärler.
Başar al-Assadyň režiminiň Siriýadaky himiýa hüjüminde
günäkärlenenine dokuz aýa golaý wagt boldy, şonda 1400 adam heläk
bolupdy we bu ýagdaý Birleşen Ştatlaryň hökümete garşy aram söweşijileri
goldamak üçin howa zarbalaryny urmagy baradaky çagyryşlara getiripdi.
Şondan iki aý soň bolsa, general Abdel Fattah al-Sisi Müsüriň
prezidenti Muhammad Morsini we onuň «Musulman doganlygyny» agdaryp
taşlapdy. Bu ýagdaý käbirlerinde gahar-gazap döretse (Türkiýä seret),
beýlekilerinde (Saud Arabystanyna seret) ýeňillik döredipdi.
Dokuz aý soňra bolsa Sisi, köpler tarapyndan ýaňsylanan saýlawlarda
97 prosent ses alyp, prezident boldy, Assad bolsa, golaý geljekde öz
wezipe pozisiýasyny has berkiden ýaly göründi. Birleşen Ştatlar howa
zarbasynyň urulmagyny talap etdi, emma muňa derek, ilki Moskwa tarapynyň
eden teklibi boýunça, Damasky öz himiki ýarag arsenallaryndan dyndyrmak
baradaky halkara plana razy boldy.
«Al-Kaýdanyň» Yrakdaky şahamçasy hökmünde işe başlan Yragyň yslam
döwleti we Lewant (YYDL) şu arada Siriýada öňbaşçy ekstremist topara
öwrülip, Yrakda hem gerimini ýaýratdy. Bu topar Yragyň demirgazygynda we
günbatarynda giň territoriýany, şol sanda ýurduň ikinji uly şäheri
bolan Mosuly ele geçirdi.
YYDL ýolbaşçylary häzirki Yrak bilen Siriýanyň ýerlerinde bir Yslam halyfatyny döretmegi umyt edýändiklerini aýdýarlar.
Birleşen Ştatlaryň döwlet sekretary Jon Kerri bu topary hatda
«Al-Kaýdadan» hem öte ekstremist diýip atlandyrdy we onuň sebitde has
berk ornaşmagynyň ileri tutulýan meseleleriň ornunyň çalyşmagyna sebäp
boljagyny aýtdy.
Birleşen Ştatlaryň prezidenti Barak Obama biraz öň amerikan
goşunlarynyň 2011-nji ýylda Yrakdan çykarylmagyny öz adminstrasiýasynyň
esasy gazanan üstünlikleriniň biri hasaplapdy. Şeýle-de, Assadyň
wezipeden çekilmegine çagyran hem bolsa, ol himiki ýaraglar baradaky
ylalaşyga Birleşen Ştatlaryň bu sebitdäki harby hereketden çeke
durmagynyň bir ýoly hökmünde garapdy.
Ol indi Yraga 300 sany geňeşçi iberip, özüniň YYDL jeňçilerine garşy
nyşanalaýyn howa zarbalaryny urmak meselesi barada oýlanjagyny aýtdy. Bu
bir çatak öwrülişik boldy. Assad bilen Waşington indi täze tapylan
umumy duşman bolup görünýär.
Wagtal-wagtal bolsa, serhetlerine hem Siriýa, hem Yrak serhetlerinden
durnuksyzlyk bolup aralaşmak bilen, Assad Türkiýe üçin hem bir
ünji-alada bolup görünýär. Siriýada 2011-nji ýylda raýat urşy başlanaly
bäri, pitneçi söweşijilere goşulýan jeňçiler ýurduň Türkiýe bilen
araçäkleriniň arasyndan azat-erkin geçmek mümkinçiligine eýe boldular.
Emma Türkiýe indi ol kontrolluklary berkidýär we iýun aýynda «Al-Kaýda»
bilen ilteşikli Al-Nusra frontuny terror guramasy diýip atlandyrdy.
Beýleki günbatar döwletleri muny has öň edipdiler.
Yragyň şaýylaryň agalagyndaky hökümetinde täsir gazanmak üçin ummasyz serişde harçlan Eýran hem alada galana meňzeýär.
Emma bu aladalar Eýranyň Birleşen Ştatlar, ýokary ruhany lider Ali
Hameneýi tarapyndan «Uly şeýtan» atlandyrylýan ýurt bilen bile
işleşmegine ýeterlik derejede ullakanmy? Onsoň Waşington, Tähranyň
islegine garşy gidip, Bagdada has açyk hökümet gurmak barada basyş edýän
bir wagtynda, gozgalaňy basyp ýatyrmak üçin, Eýran bilen işleşmek
islärmi?
Birleşen Ştatlaryň Ýakyn Gündogardaky iň ýakyn ýarany Ysraýyl Eýran
bilen hiç bir hyzmatdaşlyk etmeli däldigi, şol sanda jemleýji ýadro
ylalaşygyny hem baglaşmaly däldigi barada duýduryş berdi.
Eýranyň regional bäsdeşi bolan Saud Arabystany bolsa, eýýäm Birleşen
Ştatlardan, uzak wagtlyk ýaranyndan garaşan ygraralylygyny görmändigi
üçin gazaba mündi. YYDL-y göni maliýeleşdirmedik hem bolsa, Riýadyň
Siriýadaky beýleki pitneçi toparlara beren harby we maliýe goldawynyň
başga yslamçy jeňçi toparlara, şol sanda Al-Nusra we YYDL-a hem baryp
ýetendigi güman edilýär.
Dokuz aý mundan öň Ýakyn Gündogar gatnaşyklary çylşyrymly bolupdy.
Indi bolsa ol, megerem, öňkülerine garanda hem çylşyrymlaşan ýaly bolup
görünýär.


text:
Türkmenistanyň Prezidenti Gurbanguly Berdimuhamedow Beýik Britaniýanyň we Demirgazyk Irlandiýanyň Birleşen Patyşalygynyň Şazenany Ýelizaweta II we Premýer-ministri hanym Tereza Meýe London şäherinde bolup geçen, adam pidalaryna we şikes ýetmelerine getiren terrorçylyk zerarly gynanç hatyny iberdi.
“Türkmenistan terrorçylygyň we ekstremizmiň islendik ýüze çykmalaryny juda aýgytly ýagdaýda ýazgarmak bilen, bu apata garşy göreşmek we ony ýok etmek işinde dünýä bileleşiginiň tagallalaryny doly goldaýar” diýlip, hatda aýdylýar.
Türkmenistanyň Baştutany şu agyr pursatda Türkmenistanyň halkynyň we Hökümetiniň adyndan, şeýle hem hut öz adyndan gurban bolanlaryň maşgalalaryna, dogan-garyndaşlaryna hem-de ýakynlaryna çuňňur gynanjyny we medet beriji sözlerini beýan etdi, ejir çekenlere bolsa, tiz wagtda sagalmaklary baradaky arzuwlaryny aýtdy.


text:
Türkmenistanyň we Gazagystanyň işewür bileleşigi ikitaraplaýyn gatnaşyklary ösdürmekde ägirt uly mümkinçiliklere eýedir. Gazagystanda döwlet saparynda bolýan hormatly Prezidentimiz Gurbanguly Berdimuhamedow bu abarada Astanada geçirilen gepleşiklerde aýtdy.
Prezident Nursultan Nazarbaýew bilen bolan gepleşikleriň dowamynda milli Liderimiz häzirki döwürde Türkmenistanyň Senagatçylar we telekeçiler birleşmesiniň ýurdumyzda iri taslamalary amala aşyrýandygyny we Gazagystanyň kompaniýalarynyň hem şol taslamalara gatnaşygyny türkmen tarapynyň oňlajakdygyny belledi.
Hormatly Prezidentimiz Gurbanguly Berdimuhamedow yň belleýşi ýaly, geçen ýylyň awgust aýynda Aşgabatda Gazagystanyň maşyn gurluşyk, metallurgiýa, himiýa, gurluşyk, azyk senagaty ýaly pudaklarynyň önüm öndürijileriniň 30-synyň natnaşmagynda Gazagystan Respublikasynyň söwda forumynyň geçirilmegi munuň aýdyň subutnamasydyr.
Çeşme: TDH


text:
Пасхальное послание Святейшего Патриарха Московского на туркменском языке
- Подробности
- Опубликовано 15 Апрель 2012
Moskwa we bütin Rus Patriarhy KIRILLIŇ
arhipastyrlara, pastyrlara, dýakonlara, monah durmuşynda ýaşaýanlara we Rus Prawoslaw Buthanasynyň ähli wepaly perzentlerine
Pasha ýüzlenmesi
Taňryny eý görýän Keramatly arhipastyrlar, ak ýürekli preswiterler we dýakonlar, hudaýy eý görýän monahlar we monaşkalar, gadyrly doganlar we uýalar!
Dünýäni halas edijiniň ölülerden Direlen bu beýik we şöhratly baýramçylygynda ruhy taýdan şatlanyp, Onuň gabyrdan gutulmagyny hyýalymda synlamak bilen, durmuşy ykrar ediji, içerki güýçden doly, ýeňilmeýän hakykatyň we şatlanmagyň owazyny Siziň hemmäňize ýollaýaryn:
MESSIH DIRELDI!
Parlak pasha gijesi adamzada Hudaýyň söýgüsiniň dolulygyny äşgär edýär, ol boýunça Asman Atamyzyň ebedilik Ogly Özüne adam tebigatyny kabul etdi, ony günäniň keselinden sagaltdy, hem-de, dowzahyň çuňluklaryna düşüp, bize öz Ýaradanymyz we Gözleýjimiz bilen bitewiligiň bahasyna ýetip bolmaýan mümkinçiligini sowgat berip, ölümiň gandallaryny ýumurdy.
Taňrynyň bu hemme taraplaýyn örtüji söýgüsi bilen birigip, biz “bu döwrüň garaňkylygynyň dünýä hökümdarlarynyň garşysyna, asman astynyň gaharynyň ruhlarynyň garşysyna” ýeňilmez ýaragy gazanýarys (Ýef. 6, 2). Biz öz adamzat tebigatymyzyň çäklendirilendigi bilen ýüze çykan gorkyny ýeňip geçýäris, hem-de zamananyň islendik garşylyklarynyň ýüzüne gorkusyz seretmek ukybyny gazanýarys. Sebäbi “söýgüde gorky ýok, emma kämil söýgi gorkyny kowup çykarýar” (1 In. 4, 18).
Hudaýyň Öz yzyna eýerijileri ruhlandyrmak, ruhuny berkitmek üçin Onuň aýdan sözlerini Injil bize ençeme gezek tötänden dabaraly jar etmeýär: “Gorkma!”. Geljekden gorkmak, howplardan, nämälim, hyýaly ýa-da hakyky haýbatlardan heder etmek− bu köplere tanyş duýgudyr. Emma, eger-de diňe biziň özümiz Ony ret etmeýän bolsak, onda Hudaý biz bilendir. Hem-de Onuň ölümiň üstünden ýeňişini şöhratlandyrýan günlerimizde Halasgär ýene-de biziň her birimizi çagyrýar: “Gorkma, diňe ynan!” (Mk. 5, 36).
Goý, biziň bu döwrüň hilegär ruhuna garşy gelýän özümizi alyp barşymyz Baky Hakykatyň aýdyň tassyklanmasy bolsun. Sebäbi, häzir biz jemgyýetçilik we dini azatlygyň şertlerinde ýaşaýan hem bolsak, hristian ahlak kadalaryna laýyklykda ýaşamaklyga ymtylmak ozalky ýaly akymyň garşysyna hereketi aňladýar. Ol aňa täsir etmegiň häzirkizaman serişdeleriniň üsti bilen adamlaryň durmuşyna tutanýerli we ulgamlaýyn ornaşdyrylýan özüňi alyp barmagyň nusgalary we günäni aklamagyň nukdaýnazary bilen pikirdeş dälligi ýüze çykarýar.
Hudaýa ýüz tutup, biz ruhy boşlukdan we dünýäde höküm sürýän diňe özüňi bilmeklikden çykyp, Direlmekligiň ýagtysyny görüp, ony Asman Şäherine dabaraly ýörüşde ýol görkeziji çelgi hökmünde kabul edip bileris.
Bakylyga bu hereketde güýçleriň çeşmesi bolup, goý, biziň üçin bitewi Ýewharistik käsä birikmegimiz gulluk etsin. Goý, biziň ruhlarymyza aýrylmaz parahatçylygy, ygtykatda durnuklylygy, ýagşylyklarda üstünlik gazanmaklygy sowgat bermek bilen bizi Ähli Gudratly Ruhuň merhemedi berkitsin.
Hristosyň Bedenine we Ganyna birleşmek bilen, biz, Keramatly Kitaplaryň sözi boýunça, Hudaýyň tebigatyna birigenler bolup, öz tebigy ýagdaýymyzy üýtgetmäge ukyply bolýarys ( 2 Pet. 1, 4). Birikmek däbi arkaly biz biziň üçin “guluň şekilini kabul edip, adama meňzeş bolmak bilen we görnüşi boýunça adam ýaly bolmak bilen, Öz Özüni kemsiden; hat-da ölüme we haçda ölüme çenli diýen ediji bolmak bilen Özüne buýran” Şol Kime ähli zatda meňzemek mümkinçiligini alýarys (Flp., 2, 7-8).
Öz özüňi ahlak, ruhy taýdan üýtgetmek jemgyýetiň, halkyň, ýurduň durmuşyny özgertmek üçin esasy girew we esas bolup durýandyr. Bitini, onuň böleklerini kämilleşdirmän gowa üýtgetmek mümkin däldir. Ähli ýaş, sosial we syýasy toparlaryň adamlarynyň pikirleriniň dogry ugrukdyrylmagy Watanyň abadançylygyny gös-göni kesgitleýär. Biziň durmuş ugurlarymyzyň nähili boljakdygyndan taryhy Rusuň ähli döwletleriniň, Biziň Buthanamyzyň, ahyrky manyda bolsa – Ýaradyjy tarapyndan bize goramak we “ony saklamak” (Ýaş. 2, 15) üçin gowşurylan Hudaýyň ähli ýaradanlarynyň hem ösüş ýoly baglydyr.
Siziň ähliňize, meniň gadyrdanlarym, dowzahy Ýeňen Direlen baradaky gowşamaýan şatlykda bolmaklygyňyzy we Siziň gündelik zähmetleriňizde ýokardan juda bol kömegi dogalar okap arzuw edýärin.
HAKYKATDAN MESSIH DIRELDI!
Omyn.
Messihiň Pashasy
2012 ý.


text:
Sportuň ýokarda agzalan görnüşleriniň ählisi geljek ýylyň sentýabrynda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň maksatnamasyna girýär. Şoňa görä-de, türkmenistanlylaryň çykyşlaryna yklym derejesindäki toplumlaýyn ýaryşlara taýýarlyk görmegiň möhüm tapgyry hökmünde baha berip bolar.
31 Ekim 2016 Pazartesi
Türkmen Ştangaçysy
Malaýziýanyň Penang şäherinde ýetginjekleriň arasynda agyr atletika boýunça dünýä ýaryşy geçirildi. Oňa gatnaşmaga 76 ýurtdan 350-den gowrak türgen ýygnandy. Şol sanda bu ýaryşa Türkmenistanyň ýygyndysy gatnaşdy. Onuň düzüminde Azat Serdarow (94 kilograma çenli agram derejeli) kümüş medal gazandy. Ildeşimiz agyrlygy birden galdyrmakda 149 kilogramy, itip galdyrmakda 181 kilogramy galdyrmak bilen, olaryň netijeleri boýunça jemi 330 kilogramy götermäge hötde geldi.
Sportuň ýokarda agzalan görnüşleriniň ählisi geljek ýylyň sentýabrynda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň maksatnamasyna girýär. Şoňa görä-de, türkmenistanlylaryň çykyşlaryna yklym derejesindäki toplumlaýyn ýaryşlara taýýarlyk görmegiň möhüm tapgyry hökmünde baha berip bolar.
Sportuň ýokarda agzalan görnüşleriniň ählisi geljek ýylyň sentýabrynda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň maksatnamasyna girýär. Şoňa görä-de, türkmenistanlylaryň çykyşlaryna yklym derejesindäki toplumlaýyn ýaryşlara taýýarlyk görmegiň möhüm tapgyry hökmünde baha berip bolar.
Kaydol: Kayıt Yorumları (Atom)


text:
Erkek seksuallygy haçan döreýär? Onuň emele gelmegine we kämilleşmegine aýal maşgala nähili täsirini ýetirýärkä? Elbetde, biz, aýallar garşydaş jynsdan hemişe mähirli bolmagy, ünsi, wepalylygy talap edýäris. Ýöne olar bilen gatnaşykda olaryň seksual aýratynlyklaryny nazara almazdan mäkäm maşgala birleşigini döredip bolmazmyka diýip pikir edýärin. Bu babatda anyk maglumatlary almak üçin seksopatolog lukmanlarynyň pikirini bilmek peýdalydyr.
"Meniň ýigit wagtym..."
Erkeklik seksuallygynyň emele gelmegi üçin ýetginjeklik seksual hyjywunyň ýokarlanmagy häsiýetli bolup, ol döwür jynsy hyjywuň, islegiň, fantaziýalaryň ýokarlanmagy bilen alamatlanýandyr.
Nemes psihology Wilgelm Ýoneniň bellemegine görä, ýaş erkek adamlarda aýallara bolan garaýşyň ikilenmesi bellenilýär, ýagny olar aýal maşgalany el degmesiz "keramatly" ýa-da elýeter, ýeňil häsiýetli toparlara bölmäge ýykgyn bolýarlar. Şonuň üçin hem, aragatnaşyk saklaýan aýalynda bu iki häsiýetleri birleşdirme olarda kynçylyk döredýär. Kä ýigit öz söýgülisiniň öňünde baş egip, başaranyndan öz seksual isleglerini gizleýän bolsa, başga ýigit tersine, özüni gödek, jalaý alyp barýar.
Erkek adamlaryň ýene bir aýratynlygy höküminde olaryň aýal bilen ynamly gatnaşyk saklamagy babatynda gorkusynyň bolmagyny belläp bolýar. Psihologlaryň bir topary ony çagalyk döwründe oglanjygyň enesi bilen gatnaşygynyň aýratynlygyndan gözleseler, ikinjiler ony ýetginjeklik döwri bilen baglanyşdyrýarlar, üçünjiler bolsa ony ýigidiň birinji geçirjek jynsy gatnaşygynda bolup biljek şowsuzlygyň öňündäki gorkusy bilen düşündirýärler. Ýöne bu howsalalaryň dürli ýaşda, kemala gelşiň dürli möhletlerinde emele gelmegi ähtimaldyr we biri-biri bilen bagly däldir. Başga tarapdan bolsa, bu gorkynyň başga sebäplerini hem nazara alman bolmaýar: erkek adam aýal maşgala bilen tanyşlyk açmagyň gurnajjysy bolýar, gatnaşyklary ýaýbaňlandyrmaga we berkitmäge çalyşýar, soňundan bolsa oňa söz aýdýar. Elbetde, üstünlige ynamsyz bolmak, aýal maşgalanyň sözüni kabul etmedik halatynda kemsidilme duýgusyny başdan geçirme gorkusy hem şeýle emosional ýagdaýy döredip bilýändir. Eger aýal maşgala hem onuň ýerinde bolan bolsa, belki edil şunuň ýaly duýgulary başdan geçirerdi.
Zenan başlangyjy
Seksopatolog E. Berniň bellemegine görä, oglanjygyň seksuallygynyň geljekde emele gelmegi we kämilleşmegi üçin onuň ýakyn gurşawyndaky aýallaryň bildirýän täsiri uludyr. Onuň durmuşynda aragatnaşyk açan ilkinji zenanlary-enesi we uly aýal doganlary kämilleşme döwründe onuň erkeklik häsiýetleriniň emele gelmegine ýa-da tersine, ol häsiýetleriň basyrlyp ýatyrylmagynyň sebäpkärleri bolup bilerler. Erkegiň durmuşynda duşan aýal maşgala bolsa onuň seksual hyjuwyny tutaşdyrypda ýa-da ony basyp ýatyryp bilmäge ukyplydyr.
Lukmanlaryň bellemegine görä, erkeklik seksual hyjuwynyň tutaşmagy dürli gyjyndyryjylaryň üsti bilen amala aşyrlyp bilner, meselem, egin-eşiksiz şekillendirilen aýallaryň suratlary, jynsy gatnaşyklaryny suratlandyrýan gürrüňler. Ýöne erkeklik seksuallygynyň öz aýratynlyklary hem bardyr. Erkekleriň köpüsiniň jynsy hyjuwy aýalyň göwüslerini göreninden soň tutaşýan bolsa, köpüsi aýalyň näzik aýaklaryna syn edip "tutaşyp" bilerler.
"Erkekler gözi bilen söýýär" diýen jümläniň çynlygy hemmämize mälimdir. Edil şonuň üçin hem, aýalyň arassa we gelşikli geýinmegi, jynsy gatnaşyklaryň başynda aýalyň näz-kereşme bilen çykarynmagy ýa-da erkegiň oňa kömek etmegi täsirli bolup, seksual lezzeti uzaklaşdyryp biler.
Seksopatolog G. Biliçiň bellemegine görä, erkekleriň 40-42%-iň seksual islegi sagdyn ýagdaýda bolan aýal jyns agzalaryň tebigy ysyndan döräp bilýändir.
Erkekler we jynsy gatnaşyklar
Jynsy gatnaşyklarda erkek adamlaryň seksual islegi çalt döreýändir, çünki olaryň erogen nokatlary daşky jyns agzalarynda ýerleşýär. Iň duýgur erogen nokat höküminde ujydyň kellejiginiň derisini belläp bolar.
Erkek adamlaryň aglabasynyň seksual lezzetliligi almagy hut jynsy gatnaşyklaryň özi bilen bagly bolup, eýakulýasiýanyň (dölüň zyňylmagy) bolup geçmegi bilen tamamlanýandyr we olar üçin öňünden geçirilýän taýýarlyk onçakly wajyp hem däldir. Posalar, sypalamalardyr, guçmalar esasan aýal üçin wajyp bolup durýandyr. Bellemeli ýene bir wajyp zat- erkekler jynsy lezzete (orgazma) aýallara garanyňda çalt ýetýärler. Megerem edil şonuň üçin hem erkek adamlaryň 81%-i jynsy gatnaşyklarda orgazma ýetmegiň zerurlygyny belleýärler. Aýallaryň arasynda şeýle pikir edýänler 60%-i düzýändir.
Erkek adamlarda düzgün bolşuna görä, ilkinji jynsy gatnaşyklar şowsuz geçip bilýändir. Käbir statistiki maglumatlara görä, bu şowsuzlyga sag erkek adamlaryň ýarsy uçraýar. Seksual islegiň aşa ýüze çykmagy netijesinde dölüň wagtyndan öň zyňylmagy ýa-da jynsy gowşaklygyň döremegi syn edilip bilner.
Erkek adamlaryň arasynda seksual gatnaşyklary durmuşynyň manysyna öwrüp, aýallar bilen tertipsiz gatnaşyklarynyň arkasy bilen özüne we başgalara şahsyýet başarnygynyň bardygyny subut etme gylygy hem duş gelýär. Şeýle erkek adamlar üçin aýal bilen gatnaşyk nobatdaky "hususy sport ýeňşine" öwrülýär. Ýöne bu ýagdaý erkege lezzet we kanagatlanma berip bilmän, tersine onda "ruhy boşlugyň" döremegine getirip biler.
Jynsy gatnaşyklar we ýaş aýratynlyklary
Jynsy gatnaşyklary geçirme kynçylygyna 30 ýaşdan soň erkek adamlaryň 27%-i, 40 ýaşdan soň 38%-i we 50 ýaşdan soň 48%-i duçar bolýarlar.
Ýaş ulaldygyça gandaky testosteronyň mukdary peselýär, ýöne jynsy isleg saklanýar. Seksopatolog Kinsiniň berýän maglumatlaryna görä, erkek adamynyň 30 ýaşa çenli jynsy gatnaşyklary geçirme ýygylygy hepdede 3; 27, 30 ýaşdan uly adamlarda 2,2; 60 ýaşda-hepdede 1 gezegi düzýändir.
Klimaks döwri erkek adamlarda, aýallara garanyňda giç başlanýar. Şol sebäpli hem önelgelilik ukybyny olar uzak saklaýarlar.
Awtor: Selbi Myradowa
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text: sputnik habarlar gullugynyň beren habaryna görä,Demir Gazyk Koreýanyň lideri Kim Jong-un şu gün beren gürrüňlerinde Demir Gazyk Koreýanyň ýeňiş faktorlarynyň birisi bu ýurdyň ylym we tehnologiýanyň ösüşine ýörite üns bermegidir diýmek bilen şu esasda duşmanlar tarapyndan bize garşy 10 ýyllyk ýa-da 100 ýyllyk gadaganlyklary ýöredilse-de ýenede kynçylyga gabat gelmeris diýip yglan etdi.Daşary basyşlaryň garşysynda çydanmak üçin Pyongyangyň ýokary başarjaňlyklarynyň sebäbi bu ýurdyň beýleki ýurtlara bakna bolmazlygy,kuwwatly ykdysadyýetden paýly bolmagy we Demir Gazyk Koreýanyň ekspertleriniň ylmy-barlaglara we tehnologiýa ýörite üns bermegi üçindir diýip Kim Jong-un sözüne goşdy.Demir Gazyk Koreýanyň lideri bu gürrüňleri bu ýurdyň ýadro we raketa synaglry babatly BMG-sy tarapyndan ýöredilen gadaganlyklara üns bermek bilen beýan edendir.Demir Gazyk Koreýa 2017-nji ýylda amala aşyrm ýadro we raketa synaglary sebäpli sebit ýurtlary we Amerika tarapyndan tankyt astyna alynyp bu ýurda garşy gadaganlyklaryň ýöredilmegini isländirler.


text: Her bir toý-dabaralaryň bezegi, saçaklarymyzyň berekedi çörek we çörek önümleri uly-kiçiniň iň halaýan nygmatlarydyr. Olaryň arasynda, esasanam, tortlar agzybirligiň, şatlygyň, arzuw-umytlaryň wysal bolmagynyň alamaty hökmünde gowy görülýär. Çünki doglan günde-de, durmuş toýunda-da tort kesilmezden ozal arzuw edilýär. Soňra tort kesilip, süýjülik bilen daş-töwerekdäki ýakynlaryňa paýlanýar. Munuň özi şeýle bir ýakymly pursatdyr. Adatça, doglan günde tortuň bezegi şemler bilen utgaşdyrylýar. Çyralar öçürilip, şemler ýakylansoň, doglan gününi belleýän içinden arzuw edip, olary öçürýär.


text:
Hytaýyň elektroulag öndüriji «Nio» kompaniýasy «Tesla Model X» ulagyndan iki esse arzan satyljak «ES8» modelini tanyşdyrdy. Dünýäniň iň iri elektroulag bazary bolan Hytaýda bu ugurda ýiti bäsdeşlik dowam edýär. Ýurtdaky bu bazardan has köp paý almak isleýän dünýäniň iri awtoulag öndürijileri hem maýa goýumlaryny artdyrýarlar. Soňky ýyllarda Hytaýyň tehnologiýa şereketleri bu ugurda köp alada edýär. 2014-nji ýylda döredilen «Nio» kompaniýasynyň ilkinji hödürlän modeli bolsa, deň derejeli elektroulaglar bilen deňeşdirilende bahasynyň arzanlygy bilen tapawutlanýar. Bu ulag 67 müň 765 dollardan hödürlener. Amerikan «Teslanyň» «Model X» ulagy 126 müň 740 dollardan satylýar. «Nio ES8», ilkinji nobatda, Hytaýda satuwa çykarylar. Kompaniýa howanyň hapalanmagynyň öňüni almak maksady bilen, döwlet tarapyndan berilýän goldawdan hem peýdalanar.
7 orunlyk ulag «ES8» sagatda 100 km tizlige 4,4 sekuntda ýeter. Ol bir gezekki zarýady bilen 355 km ýol geçer.
Hytaýda howanyň hapalanmagynyň öňüni almak üçin elektroulag öndürýän kompaniýalara goldaw berilýär. Bu ýagdaý BMW «Mercedes», «Volvo» ýaly iri önüm öndürijileriň bu ýurtda önümçilik desgalaryny gurmak üçin hytaý kompaniýalary bilen hyzmatdaşlyk etmegine getirýär. Elektroulag satuwynda şu ýylyň ýanwar-noýabr aralygynda geçen ýylyň degişli döwründäkiden 51,4 göterim ösüş gazanyldy.


text:
GADYRLY DOST!
Ynsan dünýä inen ilkinji pursatyndan başlap daşky gurşawyň täsirine düşýär. Bu täsiriň derejesi we tebigaty nähilikä? Adam saglygy daşky gurşawa näderejede garaşlyka? Ýa daşky gurşaw adama garaşlymyka? Adam bilen daşky gurşawyň özara gatnaşyklarynda üstün çykjak barmyka?
Eger Seni şeýle soraglar gyzyklandyrýan bolsa, onda şu kitap hut Seniň üçindir. Bu kitabyň asyl nusgasy Hesperian Fondy tarapyndan iňlis dilinde neşir edildi. Kitabyň mazmuny bilen tanşan terjimeçiler kitapdaky maglumatlar we amaly maslahatlar türkmen okyjysyna örän peýdaly bolar diýen pikir bilen, ony türkmen diline terjime etmegi makul gördüler. Sen bu kitapda adam saglygy bilen daşky gurşawyň arasynda nähili arabaglanyşygyň bardygyny bilip, onuň bilen parahat gatnaşyklary saklamagy, adamyň biperwaýlygyna ýugrulan hereketlerden goramagy öwrenersiň. Diňe bular bilen hem çäklenmän, daşky gurşawa zyýan ýetirmezden öz saglygyňy goramagyň dürli tärleri bilen tanşyp bilersiň.
Eger Sen bu kitaby halasaň, onda ony öz tanyşlaryňa hem okamagy maslahat ber. Biz Seniň bu kitap baradaky pikirleriňe, bellikleriňe, teklipleriňe sabyrsyzlyk bilen garaşýarys.
Şu kitapdan peýdaly maglumatlary we amaly maslahatlary alarsyň diýen
umydy bilen, taslamanyň iş topary.
Teswirlemeler
Siziñ bu "DAŞKY GURŞAW WE ADAM SAGLYGY" türkmen diline terjime edip bize ýetireniñiz üçin minnetdar!
Bu kitaby diñe internetda elektron görnüsh höküminde dälde eýsem kitap satylýan dükanlarda beýleki welaýatlaryñ kitaphanalarynda kitap höküminde ýerleshdirilse köpler üçin we köpçülige ýaýratmakda,okap tanyshmaklary üçin has peýdaly bolarmyka diýýän.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Aşgabatda 17-27-nj sentýabr aralygynda geçýän Aziýa oýunlarynyň öňünden ýerli ilat “Berkarar” we “Bagtyýar” söwda merkezlerinde söwda etmek, ol ýerdäki restoranlaryň we naharhanalaryň hyzmatyndan peýdalanmak mümkinçiliklerini ýitirdi diýip, ýerli çeşmeler habar berýär.
“Ýapyk binalarda söweş sungaty boýunça geçiriljek ýaryşlar üçin gurlan sport desgalarynyň günortasynda, 30 metr çemesi uzaklykda ýerleşýän “Berkarar” söwda-dynç alyş merkezinden we günbatar-demirgazygynda, 100-200 metr çemesi uzaklykda ýerleşýän “Bagtyýar” söwda-dynç alyş merkezinden ýerli ilat indi bir hepdeden gowrak wagt bäri peýdalanyp bilmeýär, bu olara gadagan edildi” diýip, gürrüňi edilýän iki merkeziň golaýynda ýaşaýan adamlar Azatlygyň habarçysyna gürrüň berdiler.
Şol bir wagtda, ozalky Mir, häzirki Andalyp köçesinden günbatarlygyna (bu Mir-1,2 mikroraýonlaryny öz içine alýar) Garaşsyzlyk şaýoluna çenli, Garaşsyzlyk şaýolundan gündogar tarapa (sport desgalary tarapyna geçip bolanok) hususy ulaglara-da, döwlet ulaglaryna hem gatnaw gadagan edildi. Bu 4,5-5 km aralyk we hatda şol ýerde ýaşaýan adamlar indi on gün bäri öz maşynlaryny bu ýere getirip bilmeýärler. Sebäbi bu olara gadagan edildi.
“Berkarar” we “Bagtyýar” söwda merkezlerinde işleýän adamlaryň öz ýakyn tanyşlaryna we garyndaşlaryna gürrüň bermeklerine görä, häzir bu ýerdäki dükanlarda harytlaryň juda uly bolçulygy döredi. Ol harytlaryň arasynda ozal Aşgabat şäherinde satylmagyna gadaganlyk girizilen arak-şerap önümleri-de bar: “Özem olar diňe Türkmenistanda öndürilen spirtli içgiler hem däl, eýsem daşary ýurtlarda öndürilen ýokary hilli arak-şerap önümleri hem bol, bahalary hem o diýen gymmat däl” diýip, söwda işgäri aýtdy.
Onuň sözlerine görä, bu söwda merkezlerinde Türkmenistanyň özünde öndürilen sowgatlyk arak-şerap önümleriniň hem dürli görnüşleri satylýar. “Türkmen aragynyň, konýagynyň we çakyrynyň dürli görnüşleriniň kiçiräk çüýşelere guýlup, dörtden-bäşden owadan gutulara salnan sowgatlyklary taýýarlanypdyr, olar öň ýurt raýatlarynyň gören zatlary däl” diýip, söwda işgäri gürrüň berdi.
Şeýle-de bu söwda merkezlerinde ozal ilata satylmaýan çilim-temmäki önümleriniň islendik görnüşiniň bardygy aýdylýar. Aýdaly, ol ýerde häzir ABŞ-da, Angliýada, Germaniýada, Dubaýda öndürilen çilimler hem satylýar.
“Çilim gadaganlygyndan soň Aşgabatda we welaýatlarda ortaça her gaby 80 manatdan 120 manat aralygynda, dollaryň döwlet kursunda 18-20 dollar töwereginden bahalanan ýokary hilli çilimler häzir, “Bagtyýarda” we “Berkararda” Aziada sebäpli gelen daşary ýurtly myhmanlara aňrysy 3 dollardan, dollarda hem satylýar” - diýip, söwda hem dynç alyş merkezlerinde işleýän aşgabatlylar Azatlygyň habarçysyna gürrüň berdiler.
Mundanam başga, bu iki söwda merkezinde ýerleşýän birnäçe restoran hem ýerli ilatyň naharlanmagy üçin ýapyldy. Azatlygyň habarçysy bilen adynyň aýdylmazlygy şertinde gürleşen wezipeli adamlaryň sözlerine görä, ýurduň daşyndan 5-nji Aziýa oýunlaryna gelen myhmanlaryň 17 müňe çenlisiniň “Berkarar” söwda-dynç alyş merkezinde naharlanmagy göz öňünde tutulýar.
“Bu ýerde eýýäm german, italýan aşpezleri öz kömekçileri bilen gelip, 20 gün, bir aý çemesi wagt bäri Aziadanyň myhmanlaryna mynasyp hyzmat etmek üçin taýýarlyk görýärler, aşhanalary özlerine gerekli görnüşde enjamlaşdyrýarlar” diýip, wezipeli adam aýtdy.
Aýdylmagyna görä, bu ýerde juda az, emma wagtlaýyn işe alnan ýerli adamlar hem işleýär we olar daşary ýurtly aşpezleriň ýanlarynda durup görkezmeginde iş öwrenýärler.
Türkmenistanyň döwlet eýeçiligindäki metbugaty bu söwda merkezlerinde ýerli ilat üçin girizilen gadaganlyk we onuň näçe wagt dowam etjekdigi barada hiç bir maglumat bermedi.
Emma bu merkezlerde işleýänler we öz işi boýunça söwda ulgamyna dahylly adamlar on gün çemesi dowam edýän gadaganlygyň ýene 25 gün çemesi saklanjakdygyny aýdýarlar diýip, Azatlygyň çeşmesi habar berdi.
Şol bir wagtda bu merkezlere, gönüden-göni şol ýerde işleýän ýa gulluk wezipesi boýunça dahylly bolmasa, ýurt raýatlaryny goýbermeýärler.
Gepiň gerdişine aýdylsa, şu tomus “Bagtyýarlyk” söwda merkezinde açylan “Starbucks Coffee” kofehanasynyň galpdygy, ýagny onuň dünýä belli adybir kofe dükanlary bilen hiç bir kanuny baglanyşygynyň ýokdugy belli boldy.


text:
Salam lukman! Men bir gün gan tabşyrmaga bardym. Lukman meniň agramym bilen gyzyklananda, men agramymyň 54-55 kg. aýtdym. Lukman meniň agramymyň ýetmeýändigini aýdyp, gan tabşyrmaga rugsat bermedi. Gan tabşyrmak üçin beden agramynyň görkezijileri şeýle wajypmyka?
Saýtyň okyjysy.
Hormatly okyjy!
Gan tabşyrma (donorçylyk) garşy ençeme görkezmeleriň içinde beden agramyna hem kesgitlilikler bildirilýär. Donordan (gan berýän adam) bellenen fiziologiki 450 mg. ganyň mukdarynyň alynýandygy sebäpli, bedeniň agramy 58 kg-dan kem bolmaly däldir. Şeýle gatnaşyk bedene ganyň ýitirilmegini oňaýly geçirmäge kömek berýär.
Hormat bilen, saýtyň lukmany.
*****
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Salam hormatly lukman! Maňa gaýrat edip "Ekstrakt Touti Yaponskiy" serişdesi barada turkmen dilinde maglumat bermeginizi haýyş edýärin. Touti Yaponiyada öndürilyan süyji kesele garşy derman. Şol dermany bizde tapmaga mümkinçilik barmy?
Saýtyň okyjysy.
Hormatly okyjy!
Ýaponiýada öndürilýän "Touti" ekstrakty biologiki işjeň serişdelere degişli edilip, ol ýapon halkynyň giňden ulanýan noýbasynyň adaty ýagdaýda turşadylan görnüşidir. Noýbanyň bu görnüşi dine Ýaponiýada duş gelýär. Serişde kem-kemden köpeldilýän mukdardan kabul edilmelidir.
Touti serişdesi keseli doly bejermäge ukyply bolmasa hem, süýji keselli näsaglaryň umumy ýagdaýyny gowulandyrmaga we ganda süýjiniň mukdaryny kem-kemden peseltmäge ukyplydyr. Bu derman, biologiki işjeň serişdesi höküminde dine lukmanyňyzyň maslahatyndan soň kabul edilmelidir. Bu dermanyň dermanhanalarymyzda bardygy ýa-da ýokdugy babatda bizde maglumat ýok.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Hepdäniň wakalary: Berkarar döwletimiziň bagtyýarlyk döwrüniň batly gadamlary
Eziz Watanymyzy ösdürmek hem-de halkymyzyň abadan durmuşy baradaky alada giň gerimli özgertmeleriň başyny başlaýjy we ruhlandyryjy döwlet Baştutanymyz Gurbanguly Berdimuhamedowyň hemişe üns merkezinde durýar. Şol özgertmeler netijesinde ýurdumyz ähli ugurlarda uly üstünlikleri gazanyp, nurana geljegine ynamly garaýar. Hormatly Prezidentimiz sebitler boýunça iş saparlaryny yzygiderli amala aşyryp, eziz Watanymyzyň ähli künjeklerinde ýaýbaňlandyrylan özgertmeleriň ilerleýşi bilen ýerinde tanyşýar. Bu özgertmeleriň maksady bolsa ýurdumyzyň ykdysady kuwwatyny has-da berkitmek hem-de halkymyzyň durmuş derejesini ýokarlandyrmak bolup durýar.
Ahal welaýatynyň Owadandepe obasynyň çäklerinde gurulýan döwrebap kärhana — tebigy gazdan benzin öndürýän zawodyň gurluşygy şol wezipeler bilen gös-göni baglydyr. 30-njy ýanwarda döwlet Baştutanymyz sebit boýunça amala aşyran iş saparynyň barşynda gazhimiýa toplumynda işleriň depginleri, kärhananyň aýratynlyklary bilen içgin tanyşdy. Bu iri innowasion kärhana dünýäde gazy gaýtadan işlemegiň esasynda ekologiýa taýdan arassa benzin öndürýän ilkinji desga bolar.
Zawod her ýylda 1 milliard 785 million kub metr gazy gaýtadan işlär, şol gaz “Gündogar—Günbatar” gaz geçirijisi boýunça geler hem-de Euro-5 standarty boýunça ýokary ekologiýa talaplaryna laýyk gelýän A-92 görnüşli benziniň ýylda 600 müň tonnasy öndüriler. Şeýle hem toplumda ýylda 12 müň tonna dizel ýangyjyny we 115 müň tonna suwuklandyrylan gazy öndürmek göz öňünde tutulýar. Maýa goýum taslamasynyň umumy bahasy ABŞ-nyň 1 milliard 700 million dollaryna barabardyr. Hormatly Prezidentimiz Gurbanguly Berdimuhamedow toplumyň ikinji tapgyrynyň taslamasyny işläp düzmekde A-95 kysymly benzin önümçiliginiň mümkinçiligine garamagy hem tabşyrdy.
Kärhananyň 2018-nji ýylda doly gurlup, ulanmaga berilmegi bilen, ýüzlerçe iş orunlary dörär. Taýýar önüm demir ýol, soňra bolsa deňiz boýunça sarp edijilere iberiler, bu bolsa dünýä bazarlaryna eksport etmegiň amatly usuly bolar.
Bu maýa goýum taslamasy milli ykdysadyýetimiziň strategiýasyny üstünlikli durmuşa geçirmegiň ýolundaky möhüm ädim bolan dünýäniň energetika ýurtlarynyň hataryna girýän Türkmenistanyň baý nebitgaz serişdelerini doly we netijeli peýdalanmak bilen baglanyşykly wezipeleri çözmekde ileri tutulýan ugurlaryň biri bolup durýar.
“Mawy ýangyjy” düýpli hem-de toplumlaýyn esasda gaýtadan işlemek, ondan alnan önümleriň eksport möçberlerini artdyrmak bilen baglanyşykly meseleleri esasy ugur edinýän Türkmenistan öz ornuny daşary bazarlarda tebigy gaz we çig nebit ýaly çig mal serişdelerini çykarýan däl, eýsem, düşewüntli hasaplanylýan gazhimiýa önümlerini öndürýän ýurt hökmünde has-da pugtalandyrýar diýip, döwlet Baştutanymyz täze gurulýan desganyň zähmetkeşler topary bilen söhbetdeşlikde belledi.
Hormatly Prezidentimiz Gurbanguly Berdimuhamedow gürrüňi dowam edip, iş saparlarynyň, hususan-da, ýurdumyzyň tebigy gazynyň eksport ugurlaryny köpugurly esasda ösdürmek boýunça wezipeleri durmuşa geçirmegiň çäklerinde giň möçberli işler alnyp barylýan Balkan welaýatyna bolan saparynyň jemlerine ünsi çekdi. Döwlet Baştutanymyzyň belleýşi ýaly, bu ugurda alnyp barylýan giň möçberli işler mundan beýläk-de yzygiderli dowam etdiriler. Şunuň ýaly birnäçe desgalaryň gurluşygyna badalga berler. Şolar bilen bir hatarda, durmuş maksatly desgalar yzygiderli bina ediler.
Hormatly Prezidentimiz hünärmenleriň gyzyklanýan sowallaryna ýokary döwlet wezipesine dalaşgär hökmünde hem jogap berdi. Duşuşykda berlen sowallaryň biri döwlet Baştutanymyzyň maksatnamasynyň ugurlarynyň biri bolan ýurdumyzda telekeçiligi ösdürmek bilen baglanyşykly döredilýän şertler, şonuň bilen bagly maksatlar we wezipeler barada boldy. Hormatly Prezidentimiz bu sowala jogap bermek bilen, ýurdumyzy bazar gatnaşyklaryna esaslanýan ösen döwletleriň hataryna çykarmagyň esasy maksat bolup durýandygyny belledi. Şundan ugur almak bilen, biz senagat desgalaryny hususylaşdyrýarys, ulag-aragatnaşyk kärhanalaryny paýdarlar jemgyýetlerine öwürýäris. Soňlugy bilen senagat toplumy hususylaşdyrylar. Şeýlelikde, döwletimizi hususy telekeçilige daýanýan ýurda öwreris diýip, hormatly Prezidentimiz belledi.
Şeýle hem döwlet Baştutanymyz ilatyň ýaşaýyş-durmuş şertlerini has-da gowulandyrmagyň ileri tutulýan ugurlaryny belledi. 2017—2023-nji ýyllar aralygynda Ahal welaýatynda umumybilim berýän mekdepleriň 50-ä golaýyny, şonça çagalar baglaryny, birnäçe täze hassahanalary we medeniýet öýlerini gurmak, hereket edýän saglygy goraýyş edaralaryny döwrebaplaşdyrmak zerur bolup durýar. Sebitde täze şypahanalary gurmak üçin uly mümkinçilikler bar.
Hormatly Prezidentimiz Gurbanguly Berdimuhamedow Ahal welaýatynyň oba hojalyk pudagynda alnyp barylýan özgertmeleriň işjeň dowam etdiriljekdigini belledi. Şunda tohumçylyk-seçgi işlerine ylmy esasda çemeleşmäge, oba hojalyk önümlerini gaýtadan işleýän pudagyň ösdürilmegine, welaýatyň telekeçilik ulgamynyň mümkinçiliklerini çekmek arkaly azyk önümlerini öndürýän kärhanalaryň artmagyna esasy üns berler. Welaýatda iri guşçulyk fermasyny, süýdi, ösümlik ýagyny gaýtadan işleýän kärhanalary gurmaly, bagçylyk hojalyklaryny döretmeli, sowadyjy enjamlary bolan ammary, suw arassalaýjy döwrebap kärhanalary gurmak zerur bolup durýar, “Altyn asyr” Türkmen kölüniň akabalarynyň gurluşygy dowam etdiriler.
Senagat kuwwatlyklaryny artdyrmak işi ýerli serişdeleri gaýtadan işlemegi ugur ediner. Şundan ugur almak bilen, tebigy gazy gaýtadan işläp, sintetiki suwuk ýangyja öwürýän zawody gurmak, gazhimiýa toplumynyň gurluşygyny dowam etmek, Kelete sement zawodynda täze önümçilik ulgamy işe girizmek, bezeg-örtük daşlary öndürýän kärhanany gurmak zerur bolup durýar diýip, hormatly Prezidentimiz aýtdy.
Täze senagat toplumlarynyň elektroenergiýa bilen üpjünçiligi üçin Ahal we Balkan welaýatlarynyň arasynda elektrik geçiriji ulgamyň gurulmagy maksadalaýyk bolar. Ulag ulgamynyň ösdürilmegine ägirt uly maýa goýum serişdeleriniň gönükdirilmegi göz öňünde tutuldy, Türkmenbaşy — Farap we Aşgabat — Daşoguz halkara ähmiýetli ýokary tizlikli ulag ýollarynyň gurluşygy dowam eder.
Hut şunuň üçin hem tutuş ýurdumyzda bolşy ýaly, Ahal welaýatynda döwrüň talabyna laýyk gelýän çeýe ykdysady ulgam, özüni üpjün edýän we daşky täsire durnukly ösüş döredilmelidir. Şunda adamlaryň ýokary durmuş derejesini üpjün edýän şertleriň döredilmegi möhüm bolup durýar diýip, döwlet Baştutanymyz aýtdy.
Duşuşygyň barşynda hormatly Prezidentimiz Gurbanguly Berdimuhamedowa sungatyň ugurlary bilen gyzyklanýandygy barada aýdylyp, häzirki döwürde döwlet Baştutanymyzyň haýsy sungat eseriniň üstünde işleýändigi barada sowal berildi. Mälim bolşy ýaly, işiniň köpdügine garamazdan, döwlet Baştutanymyz sportuň dürli görnüşleri, sungat, ylym bilen meşgullanmaga, saz ýazmaga, çeper eserleri döretmäge wagt tapýar. Iň esasy bolsa, hormatly Prezidentimiz ýokary ussatlygy bilen watandaşlarymyza nusgalyk görelde bolýar. Şeýle hem hormatly Prezidentimiz tarapyndan Aziada—2017-niň resmi nyşanlary tassyklanyldy.
Döwlet Baştutanymyz Ýapyk binalarda we söweş sungaty boýunça V Aziýa oýunlarynyň nyşanlary bilen baglanyşykly sowala jogap berip, onda türkmen halkynyň gadymy gymmatlyklarynyň we gadymy taryhyň, baý medeniýetiň hem-de özboluşly däp-dessurlaryň öz beýanyny tapandygyny belledi. Milli guwanjymyz bolan ahalteke bedewi hem-de alabaý köpasyrlyk taryhymyzyň dowamynda häzirki günlere çenli halkymyzyň wepaly hemrasyna hem-de dostlaryna öwrüldi.
Hormatly Prezidentimiziň ýetip gelýän Halkara zenanlar baýramy mynasybetli ýurdumyzyň aýal-gyzlaryna sowgat hökmünde täze aýdymlaryň birnäçesini döredendigi hem-de olaryň birini — “Bagt nury” atly aýdymy ýerine ýetirjekdigi baradaky habary duşuşyga gatnaşyjylar üçin ýakymly täzelik boldy. Döwlet Baştutanymyz Gurbanguly Berdimuhamedowyň bu aýdymy ýygnananlarda ýatdan çykmajak täsir galdyrdy hem-de uly ruhubelentlik bilen diňlenildi.
Döwlet Baştutanymyz iş saparynyň barşynda Ahal welaýatynyň öri meýdanlaryna aýlanyp, Ak bugdaý etrabynyň “Ýerbent” daýhan birleşiginiň çopan goşlarynyň birine baryp gördi.
Çopan bilen mesawy söhbetdeşlikde döwlet Baştutanymyz onuň hal-ýagdaýy, gündelik iş-aladalary, dowarlaryň gyşladylyşy we owlak-guzy möwsümine taýýarlyk görlüşi hem-de netijeli işlemek üçin döredilýän şertler bilen gyzyklandy.
Hormatly Prezidentimiziň belleýşi ýaly, soňky ýyllaryň dowamynda welaýatlarda iri maldarçylyk we guşçulyk toplumlary guruldy hem-de gurulýar, bu ugurda alnyp barylýan işler dowam edýär. Ýurdumyzyň oba hojalyk önümlerini öndürijilere maliýe goldawyny bermegi, şol sanda ýeňillikli şertleri döretmegi olar üçin uly mümkinçilik bolup durýar.
2-nji fewralda Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Döwlet howpsuzlyk geňeşiniň mejlisini geçirdi. Onda 2017-nji ýylyň birinji aýynda ýurdumyzyň harby we hukuk goraýjy edaralarynyň alyp baran işleriniň netijeleri ara alnyp maslahatlaşyldy.
Mejlisiň çäklerinde döwlet Baştutanymyz harby we hukuk goraýjy edaralaryň ýolbaşçylarynyň hasabatlaryny diňledi. Olar ýolbaşçylyk edýän düzümlerinde işleriň ýagdaýy hem-de türkmen topragynda parahatçylygy we asudalygy saklamak, kanunylygy we düzgün-tertibi üpjün etmek boýunça wezipeleri üstünlikli çözmek maksady bilen, Belent Serkerdebaşymyzyň ozal beren tabşyryklarynyň ýerine ýetirilişi barada hasabat berdiler.
Hormatly Prezidentimiz geljekde hem harby we hukuk goraýjy edaralaryň ähli düzümlerinde düzgün-nyzamy berk berjaý etmek, harby gullukçylaryň hünär derejesini ýokarlandyrmak bilen bagly meseleleri üns merkezinde saklamagy tabşyrdy. Döwlet Baştutanymyz bu işiň wajypdygyna ünsi çekip, harby we hukuk goraýjy edaralaryň işiniň Türkmenistanyň durmuş ugurly syýasatyna gabat gelmelidigini belledi. Adamyň bagtyýarlygy we abadançylygy şol syýasatyň esasy ugrudyr.
Şeýle hem ýurdumyzyň Ýaragly Güýçleriniň Belent Serkerdebaşysyna geçirilen ýörite tälimler barada habar berildi. Okuw tälimlerinde häsiýetli aýratynlyklaryny görkezen meşhur türkmen alabaýlary ulanyldy. Öz tohumynyň arassalygyny saklap galan alabaýyň Ýapyk binalarda we söweş sungaty boýunça V Aziýa oýunlarynyň tumary hökmünde saýlanyp alynmagy hem tötänden däldir.
Bu gün ençeme asyrlar geçenden soň, güýçli we gaýduwsyz, akylly, çydamly, wepaly alabaýlar özboluşly medeniýetimiziň aýrylmaz bölegine öwrüldi diýip, hormatly Prezidentimiz alabaýlary gullukda ulanmak boýunça ýöriteleşdirilen merkezleri döretmegi tabşyrdy.
Geçen hepdede hormatly Prezidentimiz Gurbanguly Berdimuhamedow Energetika Hartiýasynyň Baş sekretary Urban Rusnak bilen duşuşdy. Duşuşygyň barşynda taraplar energetika ulgamynda halkara hyzmatdaşlygyň möhüm meseleleri boýunça pikir alyşmaga hem-de Türkmenistanyň 2017-nji ýylda Energetika Hartiýasynyň Konferensiýasyna başlyklyk etmegini nazara almak bilen, bilelikdäki işiň meýilnamasyny ara alyp maslahatlaşdylar. Şunuň bilen baglylykda, jenap Urban Rusnak ählumumy energetika howpsuzlygyny üpjün etmäge täze çemeleşmeleri öz içine alýan möhüm halkara başlangyçlaryň birnäçesini öňe süren ýurdumyzyň işjeň ornuna ýokary baha berdi. Energiýa serişdeleriniň üstaşyr geçirilmeginiň halkara-hukuk taýdan kadalaşdyrylmagy bilelikdäki işiň möhüm ugurlarynyň biri hökmünde görkezildi. Munuň özi Ýewropa we Aziýa döwletleriniň onlarçasyny birleşdirýän Energetika Hartiýasynyň möhüm wezipeleriniň biri bolup durýar. Şunuň bilen baglylykda, türkmen tarapynyň teklibi boýunça kabul edilen BMG-niň degişli Kararnamasynyň ähmiýeti nygtaldy.
Ýurdumyzyň jemgyýetçilik-syýasy durmuşynyň esasy wakasyna — 12-nji fewralda boljak Türkmenistanyň Prezidentiniň saýlawlaryna taýýarlygyň jemleýji pursady geldi. Saýlaw çäresine 2017-nji ýylda ilkinji gezek üç partiýa, ýagny Demokratik partiýa, Senagatçylar we telekeçiler partiýasy hem-de Agrar partiýa gatnaşar. Merkezi saýlaw topary syýasy partiýalar we teklipçi toparlar tarapyndan hödürlenen resminamalara garap, ýokary döwlet wezipesine dalaşgärleriň dokuzysyny bellige aldy. Dalaşgärleriň saýlawçylar bilen duşuşygy ýurdumyzyň ähli welaýatlarynda we paýtagtymyzda geçirildi. Dalaşgärleriň saýlawçylar bilen meýilleşdirilen 48 duşuşygynyň 47-si geçirildi.
Şeýle hem häzirki wagtda milli telewideniýede ýokary döwlet wezipesine dalaşgärleriň çykyşlarynyň ikinji tapgyry tamamlanýar. 2-nji fewralda bolsa uzak wagtlyk iş saparlaryna ýa-da dynç alşa gidýän raýatlar hem-de beýleki sebäplere görä, saýlawlar güni — 12-nji fewralda saýlaw uçastogyna gelip bilmejek we has mynasyp dalaşgäre ses berip bilmejek raýatlar üçin öňünden ses berilmegi başlandy.
Türkmenistanda Saýlawlary we sala salşyklary geçirmek baradaky Merkezi toparyň habar berşi ýaly, saýlawlaryň öň ýanyndaky möwsümiň hemme tapgyrlary öz wagtynda hereket edýän milli kanunçylygyň hem-de umumy kabul edilen halkara kadalarynyň talaplaryna laýyklykda guraldy. Ýurdumyzyň saýlaw uçastoklarynyň 2548-si, şeýle hem Türkmenistanyň daşary ýurtlardaky diplomatik wekilhanalarynyň ýanynda döredilen saýlaw uçastoklarynyň 39-sy işe doly taýýar edildi.
Saýlawlaryň adalatly geçmegine oňa syn etmäge gatnaşýan milli synçylar, Garaşsyz Döwletleriň Arkalaşygyndan bolan daşary ýurtly synçylar we türkmen tarapynyň başlangyçlary boýunça çagyrylan ÝHHG-niň Demokratik institutlar we adam hukuklary edarasynyň baha beriji topary ýardam berer. Olaryň ählisine saýlawlaryň öňüsyrasynda bolşy ýaly, gönüden-göni ses berilýän gününde hem paýtagtymyzyň we ýurdumyzyň ähli welaýatlarynyň saýlaw uçastoklaryna baryp görmäge mümkinçilik döredildi.
Aşgabatda Hazarýaka döwletleriniň arasynda söwda-ykdysady hyzmatdaşlyk hakynda Ylalaşygyň taslamasyny ara alyp maslahatlaşmak boýunça Hazarýaka döwletleriniň ygtyýarly wekilleriniň mejlisi geçirildi. Bu resminamanyň döredilmegi barada başlangyçlar we anyk teklipler 2014-nji ýylyň sentýabrynda Russiýa Federasiýasynyň Astrahan şäherinde geçirilen Hazarýaka döwletleriniň Baştutanlarynyň IV sammitinde hormatly Prezidentimiz Gurbanguly Berdimuhamedow tarapyndan teklip edilipdi.
Sebitiň ýurtlarynyň hökümet we işewür toparlarynyň wekilleri üçin netijeli gepleşikleriň meýdançasyna öwrülmeli, dünýä işewürleri, abraýly halkara guramalary bilen önjeýli gatnaşyklary ýola goýmaga ýardam etjek hemişelik hereket edýän Hazar Ykdysady Forumyny döretmek boýunça Türkmenistanyň tekliplerini durmuşa geçirmäge aýratyn üns berildi.
Mejlisiň bäşinji çagyrylyşynyň nobatdaky on sekizinji maslahatynda döwlet hukuk ulgamyny döwrebaplaşdyrmak bilen baglylykda işlenip düzülen täze kanunlaryň hem-de kadalaşdyryjy-hukuk namalarynyň birnäçesi kabul edildi. Deputatlar “Binagärlik işi hakynda” Türkmenistanyň Kanunynyň taslamasyna garap, ýurdumyzda ýaýbaňlandyrylan deňi-taýy bolmadyk gurluşygyň depginlerine aýratyn üns berdiler. Ähli ýerlerde köp sanly senagat, durmuş we medeni maksatly desgalar, obalar we şäherçeler gurulýar.
Gurluşyk we binagärlik ulgamynda innowasion tehnologiýalary hem-de iň gowy dünýä tejribesini ornaşdyrmak adamlaryň ýokary durmuş derejesini üpjün etmäge gönükdirilen giň gerimli özgertmeleri amala aşyrmakda esasy wezipeler bolup durýar. Şeýlelikde, geçen hepdede ýurdumyzyň ähli sebitlerinde hormatly Prezidentimiz Gurbanguly Berdimuhamedowyň başlangyjy boýunça badalga alan maýyp adamlar hem-de durmuş goraglylygyna aýratyn mätäçlik çekýän raýatlar üçin mugt ýaşaýyş jaýlaryny gurmak hakyndaky maksatnamanyň çäklerinde 4 gatly ýaşaýyş jaýlarynyň düýbüni tutmak dabarasy boldy.
Täze desgalarda mümkinçilikleri çäkli adamlar üçin iň amatly şertleri döretmek göz öňünde tutulýar. Bagy-bossanly ýanaşyk ýerlerde futbol, woleýbol, basketbol oýnamak üçin meýdançalar, çagalaryň oýnamagy üçin meýdançalar gurlar.
Geçen hepde Daşoguz serhet galasynyň täze binalar toplumynyň dabaraly açylyşy boldy. Türkmenistanyň Prezidentiniň, ýurdumyzyň Ýaragly Güýçleriniň Belent Serkerdebaşysynyň başlangyjy boýunça harby özgertmeleri amala aşyrmagyň çäklerinde gurlan döwrebap toplum gulluk hem-de durmuş desgalaryny, sport toplumyny, lukmançylyk bölümini, naharhanany, kitaphanany we beýlekileri öz içine alýar. Täze aragatnaşyk bölüminde serhetçiler üçin aragatnaşygyň we dolandyrmagyň döwrebap serişdeleri bar. Serhet galasynyň çäginde atlary we gulluk itlerini saklamak hem-de tälim bermek üçin ähli şertler göz öňünde tutulan ýörite binalar gurlupdyr. Bu bolsa mähriban Watanymyzyň mukaddes çäkleriniň goragçylarynyň hemişelik hemralaryny we kömekçilerini peýdalanmagyň netijeliligini ýokarlandyrar.
Dynç günleri paýtagtymyzyň we welaýatlaryň tokaý-seýilgäh zolaklarynda bagy-bossanlyk ýowary geçirildi. Onuň barşynda ozal oturdylan nahallara ideg edildi. Döwlet Baştutanymyz Türkmenistany bagy-bossanlyga öwürmek boýunça ýaýbaňlandyrylan maksatnamany durmuşa geçirmäge köpçülikleýin gatnaşmagyň ähmiýetini belläp, ýaş nahallara ideg etmegiň meselelerine jogapkärli çemeleşmegiň wajypdygyny hemişe nygtaýar. Paýtagtymyzy, mähriban Watanymyzyň obadyr şäherlerini gurşap alýan uly tokaý seýilgäh zolaklarynyň bölegi bolan, täze bagy-bossanly meýdanlar sahawatly türkmen topragyna has hem bezeg berer.
Mahlasy, geçen hepdäniň wakalary ýurdumyzda oba hojalyk toplumyny senagatlaşdyrmagy çaltlandyrmak, türkmen topragynyň tebigy baýlyklaryny rejeli we netijeli peýdalanmak, Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedow tarapyndan amala aşyrylýan özgertmeleriň strategik wezipesi bolan adamlaryň durmuşy üçin iň gowy şertleri döretmek bilen baglanyşykly geçirilýän uly özgerişlikleri aýdyň görkezdi.


text:
GADYRLY ILDEŞLER!
MÄLIM BOLUŞY ÝALY TÜRKMEN HALKY IL-GÜN BOLUP MILLI ŞAHYRYMYZ MAGTYMGULY PYRAGYNYŇ POESIÝA BAÝRAMÇYLYGYNY GEÇIRIP, BU ULY YNSANA, GÜNDOGARYŇ BEÝIK AKYLDARYNA MINNETDARLYGYNY BILDIRÝÄR. MAGTYMGULY ELMYDAMA
ÖZ HALKYNA ÝAGTY GELJEGI ARZUWLAP GELIPDIR:
«DERWÜŞLER KÖŇLI JEM DURSUN NAMAZA,
ÝIGITLER ÝYGYLSYN SÖHBETE-SAZA,
ILIMIZ ULAŞSYN SOWULMAZ ÝAZA,
TOGSAN DOLUP TAMAM BOLSUN GYŞYMYZ.»
«GÖTEBORGINIŇ TÜRKMEN KULTUR OJAGY» ŞEÝLE PÄHIMDEN UGUR ALYP ÜSTÜMIZDÄKI ÝYLYŇ MAÝ AÝYNYŇ 22 WE 23-I GÜNLERINDE ŞAHYRYMYZŇ ŞANYNA ŞANLY DABARA TAÝÝARLAMAGY PLANLAŞDYRDY. ÖZ-ARA DUZ-EMEK BOLMAK, SAZLY-
SÖHBETLI AGŞAMYNY GEÇIRMEK WE EDEBI AGŞAMY GURNAMAK ÝALY PLANLAR GÖZ ÖŇÜNDE TUTULÝAR.
BU BARADAKY GIŇRÄK BILDIRŞIMIZI SIZE ÝETIRIP DURARYS.
HORMAT BILEN:
TÜRKMEN KULTUR OJAGY- GÖTEBORG
27.04.2015